ועדת הפנים ואיכות הסביבה, כנסת 18, פרוטוקול מספר 304, 2010-12-27 11:05

דוד אזולאי: בוקר טוב.

דוד אזולאי: אני פותח את דיוני ועדת הפנים והגנת הסביבה.

דוד אזולאי: על סדר היום השלכות הילולת ל"ג בעומר על היישוב מירון ומועצה אזורית מרום הגליל.

קריאה: החתן איננו.

קריאה: איפה החתן?

דוד אזולאי: אני יודע.

דוד אזולאי: ראש המועצה שלח לי ביפר שהוא מתעכב בכניסה לירושלים.

דוד אזולאי: כולם באו מהצפון.

דוד אזולאי: גם אני באתי הבוקר מהצפון.

דוד אזולאי: אני ביקשתי לקיים דיון בנושא הזה.

דוד אזולאי: באירועי מירון, לשמחתנו הרבה, מספר האנשים הולך וגדל באירוע הזה.

דוד אזולאי: באחד הדיונים שהיו לנו באזור ראש המועצה העלה טענה שהוא נושא בכל העלויות ובעומס התקציבי לבד כמועצה אחרי האירועים בהר מירון.

דוד אזולאי: הוא טוען שכמועצה הוא לא מסוגל.

דוד אזולאי: כמי שמכיר את השלטון המקומי אנחנו יודעים עד כמה יש רשויות מקומיות שבחיי שגרה קשה להן לעמוד במסגרת התקציבית, על אחת כמה וכמה כשמדובר באירוע בסדר גודל של כ-500 אלף מבקרים במקום הזה, ואני לא מתייחס כרגע לכל השנה שישנם ימים מיוחדים כמו ערבי ראש חודש וז' באדר וחול המועד.

דוד אזולאי: מי שמכיר את מירון יודע שכמעט תמיד זה מלא.

דוד אזולאי: אפילו סתם באים בשבת של ערב ראש חודש רואים שהמקום מלא.

דוד אזולאי: הוא טוען שהנטל עליו הוא גדול, וכל בקשתו של ראש המועצה האזורית היא לבדוק איך מתקצבים אותו כדי שהתשתיות שלא ייווצר מצב שהתשתיות שהוא מתחזק במשך השנה יקרסו.

דוד אזולאי: אחד הדברים שהוא העלה בפניי, בין היתר, זה נושא תשתיות הביוב.

דוד אזולאי: הוא טוען שאחרי שכולם הולכים הוא נשאר עם כל הטיפול של מערכת הביוב, והאזרחים שלו סובלים מכך.

דוד אזולאי: היישוב מירון עצמו נכלל במועצה האזורית.

דוד אזולאי: אין לי מושג אם היישוב מרוויח ונושא לבד בנטל או לא.

דוד אזולאי: לכן אנחנו נמצאים כאן כולנו.

דוד אזולאי: מה שכן, חסרים פה כמה נציגים של המקומות הקדושים.

דוד אזולאי: אתם מייצגים אותם?

אליהו ישי: כן.

דוד אזולאי: אז אולי נתחיל קודם כול מכם.

דוד אזולאי: תנו לנו איזושהי סקירה בעקבות מכתבו של ראש המועצה האזורית.

קריאה: אני יודע שלראובן אדרי יש מכתב.

דוד אזולאי: נציג של מי אתה, ראובן?

ראובן אדרי: אני נציג גם של החברה הלאומית לדרכים במשרד התחבורה וגם של ועדת החמישה.

דוד אזולאי: אז תן לי סקירה מהי ועדת החמישה, מהם תפקידיה, מהן סמכויותיה.

דוד אזולאי: לפחות נדע איפה הגבולות שלכם.

אליהו ישי: בזה אני ארחיב, איך הוקמה ועדת החמישה.

רפאל בן חור: יש ועדת חמישה, ולצורך הנושא הזה יש ועדת שלושה.

רפאל בן חור: נתייחס לפרטים.

דוד אזולאי: קודם כול, ראובן, תן לנו להבין מה סמכות ועדת החמישה או ועדת השלושה.

דוד אזולאי: בבקשה.

אליהו ישי: ליד מושב מירון יש אתר שנחשב מקום קדוש שהוא אחד החשובים מבין האתרים הקדושים ליהודים במדינת ישראל – קבר רשב"י במירון.

אליהו ישי: האתר מושך, כמובן, המונים.

אליהו ישי: צוין שמגיעים כ-400 אלף איש, אולי 500 אלף במסגרת אירועי ל"ג בעומר במירון.

אליהו ישי: במשך השנה כולה מגיעים אלפי אנשים לאתר.

אליהו ישי: לגבי חלקה 70 וחלקה 12 באתר יש ויכוח משפטי למי הם שייכים.

דוד אזולאי: אתה יכול להסביר מהן החלקות האלה?

אליהו ישי: חלקה אחת היא שבה יש ציון שני הקברים של שמעון בר-יוחאי ורבי אלעזר בנו, והחלקה השנייה זה המשך הבניין והרחבה מסביב.

ראובן אדרי: הרחבה הדרומית.

אליהו ישי: הרחבה הצפונית דווקא.

ראובן אדרי: הדרומית.

אליהו ישי: זה לא משנה, זאת הרחבה שלידו.

אליהו ישי: היא רשומה על שם הקדשים, והשאלה היא לאיזה הקדש זה שייך.

אליהו ישי: הנושא הזה הגיע לבית משפט, והמדינה הייתה מעורבת בכך כשהיא גם טענה שאיכשהו האתר לא מנוהל כמו שצריך כי הוא היה זקוק לשיפוץ ולהסדרת נגישות בו.

אליהו ישי: בתהליכים השונים הנושא הגיע לבית המשפט העליון כבג"ץ.

אליהו ישי: בג"ץ החליט על הקמת ועדת חמישה, כלומר יש שני הקדשים ספרדיים שטוענים לכתר; ויש שני הקדשים אשכנזים שטועים לכתר.

אליהו ישי: אז אחד מכל הקדש, כלומר ארבעה הקדשים.

אליהו ישי: עליהם יושב ראש הוועדה יהיה נציג המדינה שמשתנה מפעם לפעם.

אליהו ישי: היום זה אלכס ויז'ניצר, יושב ראש "מקורות".

אליהו ישי: הוא יושב ראש הוועדה.

אליהו ישי: תפקיד הוועדה הוא לנהל בפועל את המקום, לדאוג לשיפוץ ולגרום לכך שהבניין יהיה בטיחותי, לדאוג לכך שיהיו שירותים הולמים, לדאוג לכך שפקחים יבואו ויתפעלו את המקום בצורה הולמת.

אליהו ישי: הדבר נעשה.

דוד אזולאי: עושים את זה באופן עצמאי במנותק מהמועצה האזורית?

אליהו ישי: לא. אני מיד אדבר על התפקיד של המועצה האזורית, אבל הדבר נעשה, ועל כך ודאי ירחיב מר אדרי.

אליהו ישי: הכוונה היא להשתמש בכספים של ההקדשים ושל המקורות הממשלתיים כדי לדאוג למקום.

אליהו ישי: אבל מדובר רק באתר הקבר ולא במה שמסביב.

אליהו ישי: במה שמסביב, הממשלה בשיתוף פעולה עם כל הגורמים – משרד התיירות, משרד התחבורה, החברה לדרכים, משרד הפנים ומנהל מקרקעי ישראל – דואגים לסביבה כולה.

אליהו ישי: על כך מר אדרי ירחיב, ואנחנו נגיד את התוספת שלנו.

יעקב אדרי: אתה מדבר על משרדי הממשלה.

יעקב אדרי: ראש המועצה שהיה פה בישיבה הקודמת העלה את הטענות לגבי ההוצאות שלו.

אליהו ישי: על זה בדיוק נרחיב.

רפאל בן-חור: זה לא הוצאות שלו.

רפאל בן-חור: לטענתם, אלה הוצאות של ועד היישוב.

רפאל בן-חור: ברשותך, אדוני היושב ראש, אני סמנכ"ל בכיר במשרד התיירות, ואני ממונה מטעם המשרד לנושא על נושא המקומות הקדושים.

רפאל בן-חור: הדיון שלנו היום הוא לגבי התוצאות או ההשלכות שיש על היישוב מירון מנקודת הראות של ועד היישוב ומנקודת הראות של המועצה- -

דוד אזולאי: של האתר עצמו.

רפאל בן-חור: האתר עצמו והמועצה האזורית.

דוד אזולאי: יש פה שני דברים שצריך להבחין ביניהם.

דוד אזולאי: האחד זה האתר עצמו.

דוד אזולאי: אני יודע שישנו גוף שמנהל את זה, נכון?

קריאות: כן.

דוד אזולאי: ויש גם המושב מירון.

רפאל בן-חור: פה אין נציגות שלהם.

רפאל בן-חור: מדובר בבעיה שמעלים אותה אנשי ועד היישוב שבתקופות של ההילולות הם סובלים מבעיות – התפרצויות של אנשים, חוסר ניקיון, ביוב צף ועולה.

רפאל בן-חור: כאשר מנגד יש הגישה שאומרת שהעובדה שהיישוב נמצא בסמיכות כל כך גדולה לקברו של הרשב"י.

רפאל בן-חור: בלי ספק הצימרים שם עוד פעילים.

רפאל בן-חור: לא מעט פרוספריטי כלכלי ביישוב.

רפאל בן-חור: העניין הוא שמדי ערב חג ל"ג בעומר יש תמיד התעוררות ועד היישוב שפועלים עד כדי הליכה לבית משפט.

רפאל בן-חור: אף אחד לא יכול למנוע את ההילולה, אבל לעכב.

דוד אזולאי: מכירים את זה.

דוד אזולאי: זה חוזר על עצמו.

רפאל בן-חור: ועד היישוב שהוא חלק מהמועצה האזורית.

רפאל בן-חור: יש ביניהם מחלוקת, ופה אין נציגות שלהם.

רפאל בן-חור: מדובר בבעיה שמעלים אותה אנשי ועד היישוב, שבתקופות של ההילולות וכן באופן יומיומי הם סובלים מהתפרצויות של אנשים שנכנסים לתחום היישוב שלהם, בעיות של ניקיון, ביוב צף ועולה, וכל מיני בעיות כאלה ואחרות.

רפאל בן-חור: מנגד יש גם הגישה שלפיה העובדה שהיישוב נמצא בסמיכות כל כך גדולה לקבר הרשב"י יש גם רווח בצדה, כי בטווח הארוך הרווח הזה יכול להתעצם ולהיות גדול יותר כשלא ישכנו אנשים בתוך הלולים, אלא ימצאו להם מקומות ראויים יותר כבתי הארחה שבהם יוכלו להתארח.

רפאל בן-חור: בלי ספק, הצימרים שם מאוד פעילים – יש לא מעט שגשוג כלכלי ביישוב.

רפאל בן-חור: מדי ערב חג ל"ג בעומר יש תמיד התעוררות של ועד היישוב שפועל עד כדי הליכה לבית משפט.

רפאל בן-חור: אף אחד לא יכול למנוע את ההילולה, אבל הם נוקטים פעולות שיכולות אולי לעכב קצת את הפעולות של ההילולה.

דוד אזולאי: מכירים את זה.

רפאל בן-חור: במהלך ההיערכות להילולה הקודמת משרד התיירות השקיע הרבה מאוד כסף לתקן את הביוב לפחות באופן זמני.

רפאל בן-חור: הכוונה היא לפתור את בעיות הביוב הכלליות בטווח הארוך או בכלל לנתק את הביוב של הרשב"י מהביוב של היישוב עצמו.

רפאל בן-חור: אלה דברים שגם משרד הפנים צריך להתערב בהם ולמצוא פתרונות.

רפאל בן-חור: ועד היישוב הגיש תביעה ערב ל"ג בעומר – וכשאני אומר "ועד היישוב", קיימת בעיה משפטית מי צריך לייצג את היישוב עצמו.

רפאל בן-חור: האם אנחנו פועלים מול ועד היישוב או מול המועצה האזורית.

רפאל בן-חור: המועצה האזורית טוענת שצריך לעבוד באמצעותה- -

דוד אזולאי: מניסיוננו כאן צריך לעבוד מול המועצה האזורית, לא מול היישוב.

רפאל בן-חור: בכל מקרה מעולם לא הייתה דרישה כזאת, אלא לאחרונה.

רפאל בן-חור: אנחנו פעלנו מול ועד היישוב שהיה מאוד דומיננטי.

דוד אזולאי: אני רוצה שתבין למה.

דוד אזולאי: התקצוב של משרדי הממשלה השונים עובר דרך המועצה, הוא לא מגיע לוועד היישוב.

רפאל בן-חור: ועד היישוב היה מאוד דומיננטי.

רפאל בן-חור: יכול להיות שהמועצה האזורית בהרכבה הקודם היה פחות פעיל בנקודה הזאת והשאיר את הנושא הזה לוועד היישוב בלבד.

רפאל בן-חור: על-פי החלטה של בית משפט, מונה צוות של שלושה אנשים – זה נקרא "ועדת שלושה" – כדי לנסות למצוא פתרון לבעיות של ועד היישוב, ומדובר על היקף של כמה מאות אלפי שקלים הצוות כדי לנסות לפתור בעיות מסוימות שלהם.

רפאל בן-חור: בצוות יושבים אלכס ויז'ניצר שהוא ראש ועדת החמישה, מר הלפרין עצמו מוועד היישוב ועבדך הנאמן.

רפאל בן-חור: אנחנו נפגשנו מספר פעמים, ערכנו סיורים, שמענו את ההצעות של מר הלפרין.

רפאל בן-חור: מר הלפרין אמור להעביר אלינו את ההצעה שלו, את העמדה שלו ואת העלויות בהתאם לדיון שקיימנו באותה ועדה.

רפאל בן-חור: למשל ועד היישוב רוצה שבכניסה למושב ליד הכניסה לקבר הרשב"י למטה יהיה שער כניסה חשמלי למושב.

רפאל בן-חור: הטענה היא שנכנסים למושב דרך הכביש בניגוד לרצונם של אנשים היישוב, ולמעשה, יש עוד שתי כניסות נוספות שאפשר להגיע דרכן למושב, והשאלה היא אם בכלל צריך את המחסום הזה.

רפאל בן-חור: המחסום הזה עולה הרבה מאוד כסף.

רפאל בן-חור: זאת שאלה שצריך לפתור אותה.

רפאל בן-חור: בוועדה עצמה חלקנו אומרים שצריך.

רפאל בן-חור: כמו כן ועד היישוב רוצה להיות אחראי גם על הסדר והניקיון שקשור בקבר הרשב"י, והוא רוצה שהתקציבים יעברו דרכו.

רפאל בן-חור: לכל העניינים יש שני פנים, זה לא שצד אחד צודק יותר וצד אחד צודק פחות.

רפאל בן-חור: השאלה היא עד כמה הדרישות של ועד היישוב צריכות להיענות, והשאלה היא גם על-ידי מי – האם משרד התיירות צריך לממן את זה.

רפאל בן-חור: מדברים גם על תגבור של אבטחה.

רפאל בן-חור: מאבטח אחד ביום כפול 360 יום בשנה זה הרבה מאוד כסף.

רפאל בן-חור: מישהו צריך לממן את זה.

דוד אזולאי: אבטחה ליישוב.

רפאל בן-חור: אבטחה לאותו שער שדיברתי עליו.

רפאל בן-חור: אני חושב שביקשנו חוות דעת מקצועית שלך כדי שתאמר האם יש מקום, האם מבחינה ביטחונית הנושא הזה עונה לצרכים של ועד היישוב או האם זה סתם לשים את המחסום הזה.

רפאל בן-חור: כמובן, גם כל הנושא של הניקיון –  המקומות הקדושים אומרים שהם ידאגו לניקיון של המקום; ועד היישוב מבקש לתת להם לעשות את זה כי יותר אכפת להם מהעניין, והם יעשו את זה בצורה טובה יותר.

רפאל בן-חור: הדברים הם לא ברורים, ואי אפשר להגיד שצד אחד צודק.

רפאל בן-חור: אין לי ספק, שהיישוב וועד היישוב סובל.

רפאל בן-חור: אנשים עוברים דרכם- -

דוד אזולאי: רפי, כסמנכ"ל במשרד התיירות, אם מחר מחליטים שצריכים להעביר את התקציבים ליישוב, יש לך דרך בכלל להעביר ליישוב?

רפאל בן-חור: אני לא נכנס לזה.

דוד אזולאי: אני רק אומר, זה בכלל לא שייך.

רפאל בן-חור: אתה צודק מאה אחוז.

דוד אזולאי: מי שיכול לקבל תקציבים זה המועצה.

דוד אזולאי: אם כבר אפשר לצבוע תקציבים לטובת היישוב, זה כן.

דוד אזולאי: אבל היישוב לא יכול בשום אופן לקבל תקציבים.

אריה ביבי: אדוני היושב ראש, אם יורשה לי.

אריה ביבי: חבריי חברי הכנסת, אנחנו נתקשקש עד סוף הדורות אם נמשיך במתכונת הזאת שלפני כל ל"ג בעומר נגיע הנה, ואז נגיד: 400 אלף, 300 אלף, 500 אלף.

אריה ביבי: לדעתי, צריך להכריז על המקום כמקום אקס-טריטוריאלי.

אריה ביבי: זה קורה בנתב"ג ובהרבה מקומות- -

קריאות: הכותל.

דוד אזולאי: נדמה לי שגם הכותל.

אליהו ישי: לא, ממש לא.

אליהו ישי: זה שייך לעיריית ירושלים.

אליהו ישי: זה מקום קדוש עם כל הסממנים שלו.

דוד אזולאי: ועיריית ירושלים מתחזקת את הכותל?

אליהו ישי: לא, כי זה לא רחוב.

אליהו ישי: עיריית ירושלים מתחזקת רחובות.

אריה ביבי: צריך להכריז על המקום כאקס טריטוריאלי.

אריה ביבי: כמו שעושים ביישוב גם שם לשים ראש שמנהל את העניינים; נותנים לו תקציב מסודר מהמדינה.

אריה ביבי: מקום הזה הוא לא רק מקום תיירות למדינת ישראל, אלא מקום תיירות לכל העולם.

אריה ביבי: להפוך אותו למקום תיירותי.

אריה ביבי: משרד התיירות צריך להרים את הכפפה הזאת, ואז אם צריך – לעשות שם בונגלו או כל מקום לאחסון אנשים – לעשות מזה משהו בומבסטי שכל יהדות העולם תדע מזה.

אריה ביבי: יהדות העולם יודעת מזה, אנחנו צריכים לתת לזה יותר תנופה תיירותית.

אריה ביבי: אז לא נצטרך לבוא לכאן כל שנה.

אריה ביבי: נבוא, אבל זה יהיה אחרת.

אריה ביבי: כי מה קורה עכשיו?

אריה ביבי: אתה לא יודע אם לתת תקציבים לראש המועצה או למשרד הדתות או למשרד התיירות או למשרד התחבורה- -

דוד אזולאי: משרד הדתות- - -

אליהו ישי: משרד הדתות זה אנחנו.

אריה ביבי: אני יודע.

אריה ביבי: אני פשוט אומר שכדאי לעשות פעם אחת משהו מסודר, ולא כל פעם להתחיל עם טלאים.

אריה ביבי: אנחנו לא נצא מזה.

אריה ביבי: תאמין לי, כיושב ראש, קח את זה ויברכו אותך.

אריה ביבי: לעשות נקודת פיקוח מקומית- -

דוד אזולאי: אני אגלה את אוזנך, שיש לי הצעת חוק בעניין הזה להפוך את מירון לרשות עצמאית.

דוד אזולאי: הצעת החוק הונחה בנושא הזה.

אריה ביבי: אז אני כיוונתי לדעת חכמים.

דוד אזולאי: יש מתנגדים רבים, לצערי הרב.

אליהו ישי: לא צריך הצעת חוק, אפשר לעשות את זה גם בלי חוק.

אליהו ישי: התהליך התחיל במובן הזה שהמדינה בתהליך של הפקעת המקום, ויש כוונות מכוונות שונות.

רפאל בן-חור: התכוונת יותר שיש הצעת מחליטים בממשלה שזה עדיין- - - מכל מיני סיבות.

אריה ביבי: לבקש דיון בממשלה בנושא הזה ולהפוך את המקום הזה לאקס טריטוריאלי.

אריה ביבי: יש דוגמאות לזה.

אריה ביבי: פעם רציתי לעשות מקום אחר אקס טריטוריאלי, אני לא רוצה לדבר על זה עכשיו.

אריה ביבי: לדעתי, זה ה-מקום.

אריה ביבי: אפשר יהיה ממש להביא תיירות לשם.

דוד אזולאי: עכשיו אפשר לקיים את הדיון על מירון.

דוד אזולאי: הגיע מוזס.

אורי מקלב: יש איש מירון.

מנחם אליעזר מוזס: אני רואה כאן את כל החברים, אני רק לא רואה את מושב מירון.

מנחם אליעזר מוזס: איפה הרב הלפרין?

מנחם אליעזר מוזס: איפה הצדיק של מירון?

קריאות: - - -

קריאה: אני ממליץ שראובן ידבר.

דוד אזולאי: גם אם הוא לא ירצה אני אכריח אותו לדבר.

רפאל בן-חור: חבר הכנסת ביבי, הבעיה שלנו היא מושב מירון.

אריה ביבי: בגדול אתה צודק.

אריה ביבי: אבל לדעתי, חייבים פעם אחת ולתמיד למסד את זה.

אריה ביבי: היינו בסיורים, המשטרה תציג לנו תוכנית, והיא כבר ערוכה.

אריה ביבי: אבל שוב, לדעתי, המקום, כפי שהוא נראה היום, זה לא מקום לקליטת חצי מיליון אנשים.

דוד אזולאי: אני לא יודע מתי היית פעם אחרונה- -

אריה ביבי: אז כשהיינו.

קריאה: מאז הרבה מים זרמו בירדן.

דוד אזולאי: כדאי עכשיו לבקר שם.

דוד אזולאי: באמת, נעשתה שם מהפכה, זה לא מה שהיה לפני שנה.

מנחם אליעזר מוזס: קודם הייתה מהפכה, היום יישרו את זה.

דוד אזולאי: חבר הכנסת מקלב, בבקשה.

אורי מקלב: קראתי את המסמך של יושב ראש המועצה, ואני אוכל להתייחס למה שהוא כתב ולמה שהוא אמור לדבר.

אורי מקלב: קודם כול, תודה רבה לך, אדוני היושב ראש, שאתה מעלה את הנושא של מירון לא רק סמוך לאירועים שאז עסוקים במשהו אחר, אלא בדיון מקצועי יותר לא בתקופה שאנחנו חוגגים את ל"ג בעומר, אלא בתקופה רגועה יותר.

אורי מקלב: אנחנו נחטא למטרה אם נתחיל לדבר היום על ועדת החמישה, על ועדת השלושה, על מה שנעשה בחצר של מירון ולמי שייך הקבר – זה לא הנושא.

אורי מקלב: לא רק זה, גם מה שכתוב במכתב הפנייה אליך, אדוני רא המועצה, לדעתי, הנידון הוא לא ציון קבר הרשב"י במירון.

אורי מקלב: זה המחולל, זאת אולי הסיבה.

אורי מקלב: אבל אנחנו מדברים עכשיו על התוצאות, אנחנו לא מדברים עכשיו על הקבר, אלא על כל מה שנעשה מסביב.

אורי מקלב: ובאמת, ראש המועצה מעלה נושא שמי שצריך להיות פה זה לא רק משרד התיירות.

אורי מקלב: זה גם משרד ראש הממשלה וגם משרד הפנים, במיוחד וגם משרד האוצר.

אורי מקלב: אלה חסרים בעיקרים בנושאים האלה מכיוון שאנחנו חושבים שצריך להפריד את הדיון מהקבר וגם באופן מעשי ופיזי.

אורי מקלב: הציון צריך להיות נפרד, עם דרכי גישה נפרדות, עם התנהלות נפרדת.

אורי מקלב: מחוץ לנושא התפילה מתקיימת בסביבה התרחשות רבה של תיירות, של שהות סביב הקבר.

אורי מקלב: בגלל הקבר באים בשבתות.

אורי מקלב: השבתות זה לא רק הזמן שבאים לתפילה, באים לתפילה אחת, אבל כל מה שנעשה בכל ימי השבוע, בימי הקיץ, בחופשים, בחגים זה מערכת תיירות ענפה שיכולה למנף את התיירות בצפון לתיירות שמתייחסת לדבר מאוד מסוים, עם ערך דתי, שעיקר העניין הוא לבוא להתפלל.

אורי מקלב: התוצאות של השהות במירון, לאו דווקא בל"ג בעומר, אלא השהות של 1.5 מיליון אנשים במשך כל ימי השנה דורשת תשתיות.

אורי מקלב: מים וביוב לא קשורים עכשיו לקבר עצמו, אלא לתשתיות שנמצאים אחרי הקבר.

אורי מקלב: אנחנו צריכים לדעת להתעסק עם זה.

אורי מקלב: האסון בכרמל צריך ללמד אותנו שהמדיניות של הטמנת הראש בחול או דחיקת הדברים אסור שתהיה גם בדברים של פיקוח נפש וגם בהתנהלות רגילה.

אורי מקלב: נוצר משהו, במירון קורה משהו באזור הזה.

אורי מקלב: יש מהפך בעשר השנים האחרונות שדורש התייחסות של כל משרדי הממשלה, בעיקר בנושא התשתיות ואחזקה של כל מה שקורה מסביב.

אורי מקלב: על זה צריך לתת את הדעת.

אורי מקלב: המועצה לא יכולה לקחת את זה לבד, היא צריכה עזרה בעניין הזה.

אורי מקלב: התפקיד שלנו הוא להעלות את זה לסדר היום.

אורי מקלב: רוב התקציב שדרוש פה הוא בנושא התשתיות של מערכת הכבישים, של מערכת המים, של מערכת הביוב, של הגנים – לא הגנים בתוך חלקת הקבר, אלא כל מה שנעשה במושבים שמסביב למקום הזה.

אורי מקלב: בגלל השהות הארוכה נמצאים שם אנשים במשך ימים מספר- -

רפאל בן-חור: גם שבועות.

אורי מקלב: אני לא יודע אם שבועות, אבל לימים מספר ולשבתות שלמות ובצורה מרוכזת מאוד שהתשתיות הקיימות לא יכולות לשאת.

אורי מקלב: אני רוצה לפנות למועצה וגם לוועד מושב מירון.

אורי מקלב: אבל אין ספק, שהשינוי הזה חולל גם שינוי בהכנסות של התושבים שם, של המועצות.

אורי מקלב: אנחנו מקבלים מסמך שמציג את כל הבעיה, אבל אני לא חושב שהדרישה להביא את הכול לממשלה זאת דרך נכונה, זה קצת יומרני.

אורי מקלב: גם המועצה בעצמה וגם היישובים עצמם צריכים למנף את השהות הזאת ואת מה שקורה במושבים האלה, לחולל הכנסות.

אורי מקלב: הרי זה מחולל הכנסות.

אורי מקלב: אנשים לא מגדלים תרנגולים.

אורי מקלב: בעלי המושבים האלה משכנים בלולים האלה אנשים או הפכו לענף תיירות משגשג מאוד.

אורי מקלב: הציבור לא מקבל את ההנחות, משלמים מחיר יקר לכל השהות שם בתפוסה שהיא לא סטנדרטית לכל מה שקורה בצפון.

אורי מקלב: מצד שני באים לבקש כמו מושבניקים, כמו שעדיין מגדלים תרנגולים.

אורי מקלב: צריך לראות גם מימון מההתנהלות שלהם בשיפור התשתיות.

אורי מקלב: במושב מירון אנשים צריכים גם לשפר את התשתיות כשהם מארחים את האנשים.

אורי מקלב: כל קיבוץ או מושב שיש לו ענף תיירות הוא משקיע בענף התיירות.

אורי מקלב: הם לא מסתכלים על זה כדבר וולונטרי – הם לא מתייחסים לזה ערכית, אלא רק מבחינת הכנסות, מבחינה תיירותית.

אורי מקלב: ככה הם גם התנהלו עם אנשים בהתאם, הם מתאימים את עצמם למה שנעשה.

אורי מקלב: לכן צריך להיות שילוב של כל המשרדים, במיוחד למשרד הפנים ולהכין מסמך מה עושים כנגד ההכנסות שלנו.

אורי מקלב: המדינה חייבת להשקיע בתשתיות האלה.

אורי מקלב: אין לזה תקדים, זה ענף התיירות השני בגודלו.

רפאל בן-חור: זה המקום השני בארץ המבוקר ביותר אחרי הכותל.

רפאל בן-חור: אבל באינטנסיביות הוא יותר גדול מהכותל.

אורי מקלב: הוא אולי השני מבחינת הביקורים שבו, אבל הוא המקום הראשון מבחינת השהות שבו.

אורי מקלב: זאת לא שהות של חצי שעה, מדובר על שהות של ימים, בוודאי של שעות, של לילות.

אורי מקלב: זה אומר משהו אחר, זה יכול לשמש מנוף לדבר אחר.

אורי מקלב: הדבר הזה צריך לקבל מענה מקצועי רחב יותר.

דוד אזולאי: תודה רבה, אדוני.

דוד אזולאי: למען האמת הייתי צריך לתת עכשיו למר ראובן אדרי לדבר, אבל אתן קודם כול לראש המועצה.

רפאל בן-חור: ראובן הוא מומחה מספר אחת בהילולת הרשב"י.

רפאל בן-חור: אין מומחה כמוהו.

דוד אזולאי: ראש המועצה מר סופר, בבקשה, אדוני.

עמית סופר: בוקר טוב לכולם.

עמית סופר: ראיתי שהדיון עצמו מתייחס להשלכות הילולת ל"ג בעומר, אבל הכוונה פה היא כמו שנאמר פה, לא רק להילולה עצמה, אלא לכל סוגיית הרשב"י

אורי מקלב: אתה כתבת: "הנידון ציון קבר הרשב"י במירון".

אורי מקלב: בגלל זה רצינו להגיד שלא זה הדיון עכשיו.

עמית סופר: בציון אנחנו מדברים על כל המתחם.

אורי מקלב: מדברים על כל ההשלכות.

עמית סופר: בזימון לוועדת הפנים ראיתי שמדובר בל"ג בעומר.

עמית סופר: אני מדבר על כל סוגיית הרשב"י שמשליכה בהחלט על המועצה האזורית מרום הגליל.

דוד אזולאי: זאת הייתה הדרך היחידה להביא לכאן את חבר הכנסת מוזס לדיון.

מנחם אליעזר מוזס: צודק.

עמית סופר: תחילה מספר משפטים על המועצה האזורית כמי שמכיר אותה פחות: המועצה האזורית מרום הגליל מתפרסת על שטח מאוד נרחב, מאזור גבול הלבנון, אביבים, דובב, עד מושב שזור שליד כרמיאל ולבנים באזור טבריה.

עמית סופר: המועצה מונה כ-24 יישובים, בעלת מרקם מאוד מגוון בצורות התיישבויות שונות: קיבוצים, מושבים וכדומה; דרגה סוציו-אקונומית 4-3 בדירוג הארצי.

עמית סופר: כשליש מאוכלוסיית מרום הגליל היא אוכלוסיית רווחה.

עמית סופר: המועצה היום נשענת ברובה על מענקי איזון והכנסה קטנה מארנונה ביתית בעיקר.

עמית סופר: למועצה אין מרכזים מסחריים, אין אזורי תעשייה.

עמית סופר: במתחם המועצה נמצא קבר הרשב"י שנחשב לשני בחשיבותו אחר הכותל המערבי במספר הפוקדים אותו – כ-1.7 מבקרים, ממוצע של 3,000 איש ביום: כ-400 אלף באירוע ל"ג בעומר וכ-1.3 במשך כל השנה – בחול המועד, בימי הסליחות, בימי הגבלה, "בין הזמנים", ז' באדר, רגלים, חגים ועוד כהנה וכהנה – כ-100 ימים בשנה.

אורי מקלב: הימים האלה הם גם ימים של מירון, נכון?

אורי מקלב: "ימי השובבי"ם"?

עמית סופר: גם, נכון.

עמית סופר: לא הזכרתי את כולם, אבל זה משתרע על כ-100 ימים בשנה.

עמית סופר: זה מפורט בהרחבה במכתב.

מנחם אליעזר מוזס: הייתי ביום חמישי בלילה, והיו אלפי אנשים מהערב עד הבוקר.

עמית סופר: מרבית האוכלוסייה שמגיעה למתחם ומתמקמת באזור קברו של הרשב"י מגיעה לימים, אבל גם מגיעה בבוקר ועוזבת בשעות אחר הצהריים, וחלקם גם נשארים ימים ושבועות.

עמית סופר: האוכלוסייה שפוקדת את האתר מגיעה להתפלל באתר, אבל מתמקמת סביב האתר באוהלים, במבנים ארעיים, בפארקים, בגנים ציבוריים ואפילו בבתי עלמין, לצערי.

עמית סופר: כולכם ודאי שמעתם על האירוע שקרה למשפחה שנכנסה למחסן בבית עלמין, ובנס לא היו פגיעות בנפש.

עמית סופר: כמעט 14 נפשות נפגעו בצורה לא פשוטה.

מנחם אליעזר מוזס: אחד עדיין במצב לא פשוט.

מנחם אליעזר מוזס: הסבא.

עמית סופר: צר לי לשמוע.

דוד אזולאי: ממה הייתה הפגיעה?

עמית סופר: שריפה.

עמית סופר: נכנסו למחסן בתוך בית העלמין והתמקמו שם לשהות.

מנחם אליעזר מוזס: היה שם חלאקה.

עמית סופר: מספרם הגדול של המבקרים שמגיעים מותירה כמויות אדירות של אשפה, מערכות ביוב שקורסות ונאלצים להזמין חדשים לבקרים ביוביות.

עמית סופר: גנים ציבוריים הרוסים, תאורות רחוב ללא הפסקה, אחזקה שוטפת של העובדים, כבישים, מדרכות וכל הנזקים מסביב.

עמית סופר: בשנת 2008, כפי שכולם יודעים, הוגש כאן דוח חמור של מבקר המדינה בעניין קבר הרשב"י וסביבתו שכולו כמעט כלל הטלת אחריות מוחלטת על המועצה האזורית מרום הגליל.

עמית סופר: אני מצטט כמה משפטים: "משרד מבקר המדינה מעיר כי על המועצה האזורית לדאוג שהמתחם והאזור כולו – לא רק המתחם – יהיו ערוכים מבעוד מועד לקיומם של אירועים שבהם משתתפים מבקרים רבים.

עמית סופר: לדברי המבקר, יש לאפשר לציבור המאמינים החפצים בכך, להגיע למקום, לדאוג לתנאי תברואה, בטיחות, ביטחון ותחבורה נאותים.

עמית סופר: עוד מציין המבקר כי היעדר פעולות לתחזוקת המתחם וסביבתו, לפיתוח התשתיות פוגעת ביכולת להבטיח את שלומם ואת בריאות של המבקרים".

עמית סופר: מעיר משרד מבקר המדינה למועצה ולגורמי האכיפה: "בשים לב למאות האלפים השוהים זה מסכן חיי אדם".

עמית סופר: ועוד כהנה וכהנה הערות.

עמית סופר: "על מחלקת הרישוי לרכז את כל הטיפול ולהיערך שעובדיה יהיו זמינים לקיום האירועים".

עמית סופר: מבקר המדינה מעיר למועצה לאכוף את נושא הרוכלות, וכמובן גם להקצות גישה לרכבי חירום בין המבנים היבילים, פיתוח תשתיות וכיוצא בזה.

עמית סופר: דוח ארוך של 27 עמודים.

עמית סופר: אני שואל, עם כל הכבוד, כיצד מועצה אזורית דלת אמצעים יכולה להתמודד עם כמות אדירה כזאת ועם דרישות רבות כאלה ללא תקצוב?

עמית סופר: איך קראנו השבת בפרשת השבוע?

עמית סופר: כיצד שוטרי ישראל צועקים אל פרעה: "תבן אין ניתן לעבדיך, ולבנים, אומרים לנו, עשו".

עמית סופר: מובן אפוא, שלצד דוח מבקר המדינה צריך להימצא גם תקציב שיאפשר את מילואו.

עמית סופר: כדי להבין את סדר הדברים צריך לעשות הבחנה בין המתחם עצמו שמטופל ומתוקצב באמצעות המקומות הקדושים לבין כל אזור הרשב"י – כל היישובים מסביב, המושב עצמו, הדרכים שהם בטיפול המועצה.

עמית סופר: צריך להבחין גם בין ההוצאות השוטפות שיש לבצע במהלך כל השנה בגין מספר המבקרים לבין הוצאות חד-פעמיות שנדרשות לשיקום כל התשתיות.

עמית סופר: כמובן, גם להפריד בין אירועי ל"ג בעומר לבין אירועים שמתקיימים במשך כל השנה.

עמית סופר: המועצה האזורית, כפי שאתם מבינים, אינה עיריית ירושלים עם תקציבי ענק, והשירותים המוניציפליים ובכלל זה פינוי האשפה, ניקיון, מערכות הביוב לא בנויות לתפקד בסדר גודל כזה.

עמית סופר: תאורת הרחוב, תברואה, תחזוקה, פיקוח – כל הסוגיה הזאת של מה שקשור לרשב"י נופלת על כתפי הרשות.

עמית סופר: אני אומר שוב, שלא יספרו סיפורים: היום הרשות לא מתוקצבת, ולו בשקל אחד בגין כל סוגיית הרשב"י.

עמית סופר: ההוצאות היום גבוהות לאין ערוך, כפי שיפרט פה עוד מעט מהנדס המועצה.

עמית סופר: המועצה לא יכולה לשאת את המעמסה האדירה הזאת.

עמית סופר: שלא נטעה – הלאמת המקום לא תפתור את הסוגיה הזאת.

עמית סופר: עדיין יגיעו למקום ויישבו במתחם הרשב"י וגם במושבים בסביבה.

עמית סופר: אז הלאמת המקום אולי תסייע בדברים אחרים, אבל לא בפתרון של המועצה האזורית מרום הגליל.

עמית סופר: ברור שככל שיהיו השקעות חד-פעמיות זה יצמצם את ההוצאות השוטפות, אבל תמיד תישאר דלתא מסוימת של הוצאה שתוטל על המועצה האזורית מרום הגליל.

עמית סופר: גם באירועי ל"ג בעומר, כשמגיע על עם ישראל – 60 ריבוא על כל גווניו – אמנם המדינה מתקצבת במסגרת האירועים האלה דרך המקומות הקדושים, אבל זה בהחלט כולל יותר את הסדרי התנועה, את השאטלים, את החניונים ואת הניקיון בצירים.

עמית סופר: אבל זה לא נותן מענה למה שהמועצה האזורית מתמודדת איתו.

עמית סופר: בכל יישובי הסביבה הנזקים שנותרים אחרי האירוע לגנים הציבוריים, למערכות הביוב, לכמויות האשפה – עובדי המועצה שלנו ערוכים כשלושה חודשים לפני האירוע – מחלקת ההנדסה והפיקוח – כולם נרתמים לנושא הזה.

עמית סופר: גם השנה נותרו לנו נזקים עצומים אחרי האירוע.

עמית סופר: סטטורים של משאבות בעשרות אלפי שקלים, שיקומי גנים, מעקות, סתימות של ביובים בכל מיני טיטולים, שריפות בכל מקום של כל מיני מדורות.

עמית סופר: כל הרכבים של המועצה, ה"ביובית" ורכבי המנוף – כולם מגויסים לסיפור הזה, וזה נאמד בסכומי עתק.

עמית סופר: מפתיע שמתקיימים פסטיבלים ברחבי המדינה ודואגים גם לתקצב את הרשויות.

עמית סופר: אבל כשמדברים על האירוע הגדול ביותר שנערך במהלך כל השנה, ל"ג בעומר, המועצה האזורית מרום הגליל לא מתוקצבת – התעלמות מוחלטת.

עמית סופר: אני חייב לומר שפניתי במכתבים לכל הגורמים: לשרים, לחברי כנסת וגם בדיון בוועדה לביקורת המדינה אמר היושב ראש יואל חסון: "אני חושב שאין לו יכולת כמועצה לקחת אחריות ולקחת את כל הצורך שהוא צריך, גם דברים שמוגדרים לו בחוק שהוא צריך לטפל בהם.

עמית סופר: כנראה, אין לו המשאבים לעשות את זה, ואני חושב שצריך לתת את הדעת לדבר הזה".

עמית סופר: בכניסתי לתפקיד קיבלתי את דוח המבקר כנתון שעליי לטפל בו, וכך עשיתי.

עמית סופר: לאור כל הנתונים שנפרסו לפניכם ברור שאין בכוחה של המועצה לעמוד בהוצאות האלה שמשמעותן פגיעה עמוקה בכל השירותים החיוניים לתושבים, שממילא סובלים יחסית גם מקיפוח יחסית לאזורים אחרים.

עמית סופר: אני מבקש לחשוב איך אנחנו יכולים להעמיד פה תקציב ייעודי ממשרד האוצר או בכל דרך אחרת כדי לעמוד במשימה ולתת את הטיפול המבוקש כדי שיהיה לכבודו של הרשב"י הקדוש.

עמית סופר: ברשותכם, אני מציע שגם המהנדס ידבר מספר משפטים לגבי עומס העלויות.

דוד אזולאי: אני מיד אאפשר לו, אבל יש כאן חבר כנסת שצריך להצביע בוועדת כספים, ואני רוצה לשחרר אותו.

דוד אזולאי: לפני כן אני רוצה לשאול אותך שאלה: במשך שנים האירוע הזה מתקיים, ואף פעם משרדי הממשלה לא העבירו תקציבים ייעודיים לטובת הנושא הזה.

דוד אזולאי: אני לא מדבר על האירוע עצמו, אלא לגבי מה שהזכיר כאן אדוני בעניין הנזקים לפני ואחרי.

דוד אזולאי: האם אף פעם שום משרד ממשלתי לא העביר שום כספים?

עמית סופר: משרד ממשלתי לא העביר, נכון להיום.

עמית סופר: ניסו לעזור לי במסגרת רזרבה כזאת או אחרת, רזרבה שהרשות צריכה אותה כמו כל רשות אחרת.

עמית סופר: בזה השתמשנו לצורכי אתר הרשב"י, אבל זה ודאי לא מספיק.

עמית סופר: בגלל זה הגיע הדוח החמור, והיה גם מעקב לפני כחודש של מבקר המדינה ונדרשנו לעוד דברים.

עמית סופר: אנחנו מטפלים, וזה הולך על חשבון משלם המסים.

דוד אזולאי: עמית, אתה אמרת שלפני האירוע ואחרי האירוע כל הצוות שלך במועצה מגויס.

דוד אזולאי: אני מניח שזה "שעות נוספות", זה תגבור עובדים, זה מכשירים וכדומה.

דוד אזולאי: שום דבר לא בא לביטוי בתקצוב מיוחד?

עמית סופר: ולו בשקל אחד לא הגיע תקצוב למועצה האזורית מרום הגליל.

דוד אזולאי: תודה רבה, אדוני.

דוד אזולאי: חבר הכנסת ציון פיניאן.

דוד אזולאי: אני רוצה קודם כול לאחל מזל טוב להולדת הנכד.

ציון פיניאן: תודה רבה.

ציון פיניאן: היו"ר דוד אזולאי:     	רשות הדיבור לך, בבקשה.

ציון פיניאן: תודה.

ציון פיניאן: אדוני היושב ראש, חבריי.

ציון פיניאן: אני רוצה להסיט את הנושא של קבר הרשב"י.

ציון פיניאן: קבר הרשב"י כבר עבר לדרגה יותר גבוהה ממשרד הדתות, והיום הוא תחת משרד התיירות.

ציון פיניאן: משרד התיירות זה כבר משהו אחר לגמרי.

ציון פיניאן: הוא המקום היחידי במדינה שהוא מעל הממוצע.

ציון פיניאן: כי אם היום אתה הולך למלון הממוצע הארצי של שהייה במלון הוא יומיים, ופה זה יכול להיות 6-5 ימי שהייה.

ציון פיניאן: לכן זה נותן ממד אחר לחלוטין.

ציון פיניאן: המועצה האזורית משקיעה, אבל היא לא יכולה לעמוד במסה הזאת, כמו שאמר ידידי חבר הכנסת אורי מקלב, שהנושא הוא תשתיות.

ציון פיניאן: אפילו היום כשהולכים לבנות עיר, ואין נושא של תשתיות לא ייתנו לך אישור בשום מקום.

ציון פיניאן: הנושא הוא תשתיות, וזה רוב הכסף.

ציון פיניאן: צריך להכין אותה כעיר קולטת תיירות.

ציון פיניאן: ציון הקבר הוא עיר קולטת תיירות.

ציון פיניאן: ידידי אורי אומר שזה 3,000 תיירים ביום, אז אני מודיע לך שאין 3,000 תיירים בטבריה ביום, שהיא עיר תיירות.

ציון פיניאן: בסוף-שבוע יש, באמצע השבוע – אין.

ציון פיניאן: בטבריה בשבוע יש 21 אלף תיירים.

ציון פיניאן: צריך לשנות את התפיסה למקום קולט תיירות, ואז אתה יכול להעלות את נושא התשתיות והאווירה.

ציון פיניאן: כי מה שיש שם זה צימרים או חדרים - -

רפאל בן-חור: לולים.

דוד אזולאי: גם צימרים יש שם.

דוד אזולאי: הם עושים שם הכנסה יפה.

דוד אזולאי: כמה המועצה מרוויחה מהצימרים האלה, אני לא יודע, אבל ודאי שחלקם בלי היתרים, ובוודאי הם לא משלמים ארנונה.

ציון פיניאן: כשזה אתר תיירות יש אחזקה שוטפת של המועצה.

ציון פיניאן: יש פה מספיק חברי כנסת מכובדים, ואני מציע לדאוג להכריז על האתר כבעל טיפול נקודתי.

ציון פיניאן: אם לא, זה לא ילך.

ציון פיניאן: אני מכיר את זה מהעבר, ואתה מכיר את זה בעניין המוניציפלי.

ציון פיניאן: אם לא תכריז על המקום כבעל טיפול נקודתי יהיו כאן עוד ועוד דיונים.

ציון פיניאן: ברגע שמכריזים על זה כבעל טיפול נקודתי אז מנכ"ל משרד הממשלה בא עם כל המנכ"לים של המשרדים הייעודיים לביקור, מקבלים החלטות שם – ו"ברוך אומר ועושה".

ציון פיניאן: אם לא, זה "ברוך לא מקיים".

ציון פיניאן: אני מצטער שאני צריך ללכת.

ציון פיניאן: אחרת יהיה פה עוד דיון ועוד דיון.

יעקב אייכלר: אדוני היושב ראש, בהמשך למה שהוא אומר שמשרדי הממשלה לא הזרימו כספים למועצה, אם אני לא טועה ב-96' הוזרמו לפרויקט משותף של תיירות ושיכון יותר מ-80 ממיליון שקלים.

רפאל בן-חור: זה לא למועצה.

דוד אזולאי: הרב אייכלר, כדאי שתדע שכל שנה מעבירים תקציבים לטובת הפעולה, לטובת האירוע, לשמחתי הרבה, כל שנה התקציב הזה גדל.

דוד אזולאי: נדמה לי שבשנה האחרונה זה הגיע לסדר גודל של 7.5 מיליון שקל רק בנושא - -

אורי מקלב: גם הציבור גדל.

ציון פיניאן: הבעיה שלנו היא שאנחנו מסתכלים על מירון כאתר שמתקיימת בו פעילות יום אחד בשנה.

דוד אזולאי: לא, לא.

קריאה: חבר הכנסת פיניאן, בתי המלון בטבריה מלאים עד אפס מקום, ברוך השם.

קריאה: אל תוריד מערך עבודתנו הקשה ומערך גדולתה של - - -

ציון פיניאן: השנה 2010, אני לא צריך להגיד לך מה היה ב-2006.

קריאה: אי אפשר למצוא חדר לרפואה.

ציון פיניאן: ב-2006 חלק מבעלי בתי המלון ישבו ב- - - לקבץ נדבות.

דוד אזולאי: 2007-2006- - - לצערנו הרב.

דוד אזולאי: מהנדס המועצה, בבקשה.

מנחם עדי: אנחנו הכנו מסמך שמנסה לרכז את כל העלויות של המועצה גם בנושא השוטף וגם בכמה דברים שאנחנו חושבים שצריכים להתבצע בעלויות גבוהות כדי לסדר את המערכות, גם כבישים וגם ביוב, ועוד כמה דברים מעבר לזה שצריכים להיות במקום, כגון תחנת משטרה ומרכז מבקרים.

אורי מקלב: אני מקווה שאתה לא מתכוון למרכז מבקרים בתוך הציון.

מנחם עדי: לא, זה לא בתוך הציון.

מנחם עדי: אני מדבר על עוטף המתחם של הרשב"י.

רפאל בן-חור: יש תפקידים של ועדת החמישה, ויש תפקידים של הרשות המקומית.

רפאל בן-חור: אתם מערבבים דברים.

דוד אזולאי: במסגרת האירוע החד-פעמי בהילולת ל"ג בעומר אתם שותפים לתקציב שמגיע דרך משרד התיירות או שזה הולך אך ורק לטובת האירוע, ואתם לא מקבלים שום תגמול מכך?

רפאל בן-חור: ועד היישוב קיבל סכום כסף מסוים.

דוד אזולאי: עם כל הכבוד, ועד היישוב הוא לא הכתובת.

דוד אזולאי: אני שואל אם המועצה קיבלה.

רפאל בן-חור: עכשיו לא, יכול להיות שזה יהיה  - - -

מנחם עדי: למיטב ידיעתי, למועצה לא הועבר תקציב כזה או אחר לטובת ל"ג בעומר.

מנחם עדי: יכול להיות שהיו דברים שסוכמו; למשל אם היה צורך בפינוי אשפה במקומות נקודתיים אז יש מקומות שהבחור מהתברואה אצלנו ישב עם המרכז למקומות הקדושים וסגרו איזושהי השתתפות או מימון לפינוי, בוודאי בתוך המתחם, אבל יכול להיות שבמסגרת ל"ג בעומר גם באזורים שעוטפים את המקום.

מנחם עדי: אבל מעבר לזה, בנושא אחזקת כבישים, תאורה או כוח אדם, בוודאי אין תקציב שמגיע ממרכז המקומות הקדושים למועצה.

ראובן אדרי: אתה משלם תאורה?

מנחם עדי: כן.

ראובן אדרי: אתה לא משלם על שום תאורה.

מנחם עדי: אני משלם על תאורה, אני אראה לך את המכרזיות.

ראובן אדרי: אתה לא משלם על תאורה.

מנחם עדי: זה לא נכון מה שאתה אומר.

קריאה: אנחנו בדקנו את זה, אתם לא משלמים תאורה.

מנחם עדי: אנחנו אפילו משלמים גם בצומת למטה חלק מהתאורה בכביש מע"צ.

מנחם עדי: בכל מקרה, במה שהכנו התייחסנו לכבישים ומדרכות בגלל מספר הרכבים והאוטובוסים שמגיעים לכאן.

מנחם עדי: כמובן, יש בלאי הרבה יותר גדול מאשר בשאר היישובים.

מנחם עדי: מספר האנשים שמגיעים – 1.7 מיליון – זה משליך גם על היישובים מסביב ולאו דווקא על מירון.

מנחם עדי: התייחסנו לכך שזה לא רק לסתום בור שקיים, אלא לבוא פעם בכמה זמן, לקחת קטע מסוים ולעשות לו טיפול מההתחלה ועד הסוף.

מנחם עדי: בגלל זה הסכום שמופיע כאן בנושא של כבישים.

מנחם עדי: דיברנו על נושא של גינות ושצ"פים.

מנחם עדי: מגיעים אנשים, מתארחים, הם משאירים שם אשפה שצריך לטפל בה ולפנות אותה וגם צריך אחרי זה לתחזק את כל המקום.

מנחם עדי: זה גינון חדש, השקיה, מתקני משחקים – כל הדברים שגם כיום לא נותנים מענה למצב הקיים ליישובים עצמם, כל שכן למסה ל התושבים שמגיעים.

מנחם עדי: בנושא פינוי אשפה – לא במתחם עצמו שמי שמממן את זה זה לא המועצה, אלא בעוטף המתחם, כולל כל השטחים הפתוחים מסביב והיישובים מסביב – המועצה משלמת את זה, והיא לא מקבלת על זה מימון מאף אחד.

דוד אזולאי: זה אתם עושים באופן קבוע או רק באירוע עצמו?

מנחם עדי: אנחנו עושים באופן קבוע במשך כל השנה.

מנחם עדי: הרי אם מגיעים 1.7 מבקרים ויודעים שבסביבות 400 אלף מגיעים בל"ג בעומר, אז ברור שהשאר מגיעים במשך כל השנה, לא רק בל"ג בעומר.

מנחם עדי: עם זה המועצה צריכה להתמודד.

מנחם עדי: חוץ מל"ג בעומר שגם בזה המועצה מתמודדת, היא צריכה להתמודד גם עם דברים ששייכים אליה: כוח אדם, שעות נוספות, עוטף המתחם שלא ממומן על-ידי המרכז למקומות הקדושים, אלא המועצה מממנת.

מנחם עדי: בנושא הביוב: יש הולכה של ביוב שהמועצה צריכה לטפל, טיהור של שפכים.

מנחם עדי: בכל מקום אחר עם התאגידים משלמים שלושה שקלים וחצי + מע"מ לקוב, ואפילו יותר – פה אף אחד לא מממן כלום.

מנחם עדי: המועצה למעשה סופגת את כל העלויות בעצמה.

מנחם עדי: נושא של ביטחון – פורצים למקלטים, עושים שם ונדליזם, לוקחים חשמל ללא אישורים – זה גם מתבטא בכסף.

מנחם עדי: עובדים של המועצה שמלווים אותם, פקחים- -

דוד אזולאי: התופעה הזאת קיימת רק באותה תקופה או בכלל, לאורך כל השנה?

מנחם עדי: זה לאורך כל השנה.

מנחם עדי: צריך לשים שומר כדי לחפש.

דוד אזולאי: נושא כזה הוא בהחלטה של הרשות המקומית.

דוד אזולאי: אנחנו מכירים הרבה רשויות שפתרו לעצמם את הבעיה.

דוד אזולאי: אי אפשר להלביש את זה בגלל מירון – הבעיה קיימת.

מנחם עדי: אנחנו מנסים להראות את ההוצאות שנגרמות למועצה.

מנחם עדי: אין ספק, אנחנו מנסים להתמודד עם זה בדרך שלנו ולהגיע לאותם מקומות שעושים את הדברים ולטפל בהם, אבל זה עדיין נזק שנגרם לנו.

דוד אזולאי: אתה לא יכול שזה בגלל מירון או בגלל הרשב"י.

מנחם עדי: לא הכול.

מנחם עדי: דבר נוסף שהכנסנו לכאן זה תביעות משפטיות.

מנחם עדי: בן אדם שמגיע ונופל, אפילו באזור המתחם מסביב, תובע גם את המועצה.

מנחם עדי: אנחנו מוצפים בתביעות.

מנחם עדי: זה לא מעניין בן אדם אם זה מוסדר או לא מוסדר, יש בור או אין בור – בן אדם נפל, אחראי על מה שהוא עשה – התביעה מגיעה למועצה, וגם את זה היא צריכה לשלם.

מנחם עדי: גם בחברת הביטוח שהיא מחזיקה וגם בהשתתפות העצמית ובפרמיות שאנחנו משלמים.

מנחם עדי: אלה הדברים שריכזנו והערכנו ב-4.57 מיליון לשנה את השתתפותה של המועצה במימון האתר.

מנחם עדי: מעבר לזה פירטנו עלויות קבועות שלדעתנו צריך לעשות אותן, ודיברנו על נושא של ביוב.

מנחם עדי: אם אנחנו מדברים על הולכה וטיהור, יש פה שדרוג של תחנות שאיבה שצריך לעשות שזה חלק מהכמויות שמגיעות בגלל מספר המבקרים שמגיעים.

מנחם עדי: יש מכון לטיהור שפכים שאנחנו בונים עכשיו שעולה 24 מיליון שקל ברוטו, וגם שם יש חלק לאתר.

מנחם עדי: כשאני מתכנן את מכון טיהור השפכים אני לוקח בחשבון את כמויות השפכים שמגיעות לאתר.

מנחם עדי: כל העלויות שרשמנו כאן אפילו לא נותנות מענה לל"ג בעומר.

מנחם עדי: לל"ג בעומר עצמו צריך לעשות חושבים ולראות את האיזון בין עלות ההשקעה לבין המצב הקיים כדי למצוא פתרון שייתן התייחסות לל"ג בעומר.

מנחם עדי: בעניין הסדרת חניונים וכביש גישה יש תוכנית שמומנה על-ידי חמ"ת שמסדירה לפחות כביש גישה למעלה וחניונים.

מנחם עדי: זאת תוכנית מפורטת שנמצאת כרגע בהמתנה לאישור השר.

מנחם עדי: אנחנו מקווים מאוד שהשר יחתום עליה, ואפשר יהיה לקדם את זה.

מנחם עדי: אנחנו רשמנו פה הערכה כספית שצריך לבצע את זה, זאת אומרת לעשות דרך גישה סטטוטורית למעלה עם חניונים ועם כיכרות כדי שאפשר יהיה ללכת בבטחה לאתר ולצאת ממנו.

מנחם עדי: הדבר הזה ייתן רק עזרה ראשונה ומענה ראשוני, אבל בנושא ל"ג בעומר כל זה מחייב מחשבה הרבה יותר עמוקה של תוכנית אב ודרכי גישה מעבר לקיים היום, שגם לזה צריך למצוא תקציב כדי שאפשר יהיה לתת מענה וביטחון לאנשים שמגיעים לשם.

דוד אזולאי: תודה רבה.

דוד אזולאי: ראובן, בבקשה.

עמית סופר: אולי משפט אחד.

דוד אזולאי: עמית, יש לי הצעה בשבילך.

דוד אזולאי: אני בטוח שלא תסכים עם חלק מהדברים שהוא יגיד- -      עמית סופר:     	חשוב לי לומר משהו לפני כן.

דוד אזולאי: תרשה לי.

דוד אזולאי: סביר להניח שלא תסכים עם חלק מהדברים.

דוד אזולאי: אני אתן לך את זכות התגובה.

עמית סופר: אני רוצה להגיד דבר אחד שאני כן מסכים איתו: דיברנו פה על הצרכים שהמועצה זקוקה להם, אבל צריך גם לומר משהו גם על העבודה המבורכת שנעשתה מאז דוח מבקר המדינה בידי ועדת החמישה ומע"צ – דברים שנעשו, וכמובן, שדרגו את המקום.

עמית סופר: זה בלי כל קשר להוצאות שמוטלות על המועצה.

דוד אזולאי: תודה.

דוד אזולאי: ראובן, בבקשה.

דוד אזולאי: תגיד מה תפקידך בכוח.

ראובן אדרי: אני נשלחתי בשני כובעים: כובע אחד כמנהל המרחב של מע"צ ובכובע השני נציג של ועדת החמישה.

ראובן אדרי: אדוני היושב ראש, אני ממליץ להפריד בין הטיפול במירון בתקופת ל"ג בעומר לבין הטיפול השוטף כי לא יהיה נכון לאחד את הדברים יחד כי זה טיפול שונה לחלוטין.

ראובן אדרי: אני רוצה להתייחס לכמה נושאים כי קיבלתי את המסמך שידידי עמית סופר שלח.

ראובן אדרי: האמת היא שחשבתי שמדובר על מקום אחר שאני לא מכיר, ואני קצת מכיר את מירון.

ראובן אדרי: קודם כול אני מסכים עם המשפט של מר עמית סופר שכדאי שלא יספרו סיפורים ויעבירו דברים מדויקים.

ראובן אדרי: אני גם מסכים איתו שהוא הרים את הכפפה; סוף-סוף מישהו במועצה הרים את הכפפה והחליטו להיכנס לעובי הקורה ולטפל בנושא הזה.

ראובן אדרי: יותר ממה שאני חושב אני גם בטוח ששיתוף הפעולה הזה לא היה בעבר.

ראובן אדרי: לדעתי, עבדנו כל הזמן מול היושב ראש של המושב, אז אני שמח שהמועצה הרימה את הכפפה.

דוד אזולאי: ראובן, עם כל הכבוד כשאתה מדבר על יום ההילולה ועל שאר השנה, נכון שצריך להפריד, אבל אל תשכח שיש ימים רבים שיש מסה גדולה של אנשים.

דוד אזולאי: אי אפשר להתעלם מזה.

דוד אזולאי: אז מי שנושא בעול הזה הוא המועצה.

ראובן אדרי: אתה צודק.

ראובן אדרי: מי שמכיר את מירון יודע שאין כמעט שעה שהמקום לא מלא.

ראובן אדרי: אבל הטיפול הנקודתי בל"ג בעומר קצת שונה מאשר בכל השנה.

ראובן אדרי: דיברו הרבה על נושא תשתיות.

ראובן אדרי: שני כבישים עוטפים את המושב מירון: כביש 89 שמגיע מכיוון צפת וכביש 866 שמגיע מכיוון צומת חנניה.

ראובן אדרי: הכבישים האלה שודרגו שכבישים אחרים לא קיבלו בשנים האחרונות- -

רפאל בן-חור: בגלל מירון.

ראובן אדרי: בוודאי, בגלל זה.

ראובן אדרי: דיברו קודם על כך שקבר הרשב"י הוא המאיץ והמחולל.

ראובן אדרי: בגלל זה.

ראובן אדרי: כביש 866 הפך להיות היום אוטוסטרדה עם מנהרה.

ראובן אדרי: רק בשנה שעברה השקענו בתשתיות חוץ כמעט 9 מיליון שקלים.

ראובן אדרי: זה כולל הרחבה של הכביש בכניסה למושב, זה כולל ריבוד של כל הכביש, הרחבה של מדרכות, טיילת עם תאורה ועם מעקות, זה כולל ציר חדש, "ציר מהדרין" שנסלל מ-א' עד ת', כולל תאורה.

ראובן אדרי: זה גם כולל את "ציר בורמה".

ראובן אדרי: הצירים האלה נסללו למניעת גרימת נזקים בתוך המושב.

ראובן אדרי: זאת הייתה המטרה.

ראובן אדרי: מעבר לכך, בתוך המושב עצמו השקענו לא מעט כסף – כל הכבישים רובדו בתוך המושב, כולל כבישים שהם לא בתחום אחריותנו, אלא בתחום אחריותה של המועצה.

דוד אזולאי: כל ההשקעה שלכם בתוך המושב היא בכבישים?

ראובן אדרי: לא, בהרבה מאוד דברים.

דוד אזולאי: במה עוד?

ראובן אדרי: צריך לציין שכל השקעה בתוך ציון הקבר היא לא השקעה שמגיעה מתקציבי המדינה.

ראובן אדרי: זה נושא השיפוצים.

ראובן אדרי: כל הכספים שמושקעים בקבר הרשב"י ומטופלים על-ידי ועדת החמישה אלה כספי תרומות של האחים ספרא שהקצו כספים.

ראובן אדרי: חנכו לפני שבוע את החלק הראשון, וראו מה נעשה שם.

ראובן אדרי: מי שהיה שם ביום שישי שעבר ראה מה נעשה שם.

ראובן אדרי: זה שונה מן הקצה אל הקצה, ועוד אמורים להשקיע.

ראובן אדרי: זה לגבי האתר עצמו, אבל כל הכבישים מסביב, כולל הרחבות – בהילולה המועצה לא נושאת.

ראובן אדרי: מערכת החשמל עם השעונים שנמצאת כמעט בתחילת המושב מחוברת על ידי "המקומות הקדושים".

ראובן אדרי: כך גם נושא המים.

ראובן אדרי: החניונים הורחבו וקיבלו שדרוג מפה עד להודעה חדשה.

ראובן אדרי: הוספו חניונים.

קריאה: ניקיון.

ראובן אדרי: הניקיון בל"ג בעומר, כולל במושב עצמו, בכל הסמטאות של המושב, בחניונים ובנחל מירון – מי שמממן את זה ומשלם את זה זה המקומות הקדושים.

ראובן אדרי: זה עם פיקוח צמוד של הרשות המקומית.

ראובן אדרי: הכול משולם על-ידי "המקומות הקדושים" שמנוהל על-ידי ועדת החמישה.

ראובן אדרי: אפילו בניקוי ה"גראפיטי", בגלל הסכסוכים הפנימיים, השקענו רק בשנה שעברה 54 אלף שקל – לא בקבר הרשב"י, אלא ברחובות של המושב מירון.

ראובן אדרי: מעבר לכך מתוכנן לא מעט, ויושב ראש המועצה והמהנדס יודעים שאנחנו נמצאים כרגע בשלבים אחרונים של תכנון של כל הנושא הזה של מדרכה בכביש 89 ממושב ספסופה.

ראובן אדרי: קיבלנו את הצרכים, אנחנו מודעים לצרכים.

ראובן אדרי: אנחנו גמרנו את התכנון, זה ממש לפני הסוף.

ראובן אדרי: מדרכה ותאורה שכל שנה מושקע על-ידי מע"צ לטובתם.

ראובן אדרי: בשנה שעברה הושקעו 700 אלף שקל לתאורה של הקטע הזה.

ראובן אדרי: תאורה זמנית.

מנחם עדי: ואחרי זה, זה ירד.

עמית סופר: בהילולה עצמה.

ראובן אדרי: על-פי התקנות של משרד התחבורה, הדרך הזאת לא צריכה להיות מוארת.

ראובן אדרי: מע"צ לא מאיר.

ראובן אדרי: אבל כיוון שאנחנו מודעים לתנועה שמגיעה במהלך כל השנה.

ראובן אדרי: הרמנו את הכפפה, גמרנו תכנון, ועומדת להיות שם טיילת עם תאורה כמו שעשינו מצומת מירון עד נחל מירון.

ראובן אדרי: בגדול, אנחנו מנסים לעבור לתשתיות שהן לא חד פעמיות שישרתו לאורך כל התקופה.

ראובן אדרי: כמו שציינתי, הניקיון של הרשב"י מנוהל על הצד הטוב ביותר במשך כל השנה על ידי המקומות הקדושים, לא רק בל"ג בעומר.

עמית סופר: מה זה, "הניקיון של הרשב"י"?

עמית סופר: תסביר פה לחברים.

ראובן אדרי: אתר הרשב"י, אני מכיר רק אתר רשב"י אחד.

ראובן אדרי: אני מדבר על הקבר.

ראובן אדרי: אין היגיון שהמקומות הקדושים או ועדת החמישה יתחילו לנקות גם את הרחובות ואת הסמטאות של מושב מירון.

קריאות: לא ביקשנו.

ראובן אדרי: אני שתקתי ונתתי לך לדבר.

ראובן אדרי: אני רק רוצה להעמיד דברים על דיוקם.

ראובן אדרי: לפחות שיהיו דברים נכונים ומדויקים.

ראובן אדרי: כל בית שיש לו צימרים, כל לול – מישהו יודע כמה עולה מיטה בלול ללילה?

ראובן אדרי: 100 דולר.

דוד אזולאי: תלוי מתי.

ראובן אדרי: בל"ג בעומר.

דוד אזולאי: יש ימים שזה גם עולה יותר.

ראובן אדרי: ועדת החמישה ביקשה ממני למסור שהמועצה צריכה לקבל תמיכה ושדרוג ולאפשר לה לנהל את המקום בצורה אחרת.

ראובן אדרי: אנחנו מוכנים ללכת לפי מה שביקשו ביישוב עצמו.

ראובן אדרי: הגשנו בקשה לאוצר בנושא הניקיון.

ראובן אדרי: אנחנו רוצים לנקות את כל המושב, כולל אבטחה.

ראובן אדרי: זה לפתחו של משרד האוצר.

ראובן אדרי: מדובר בהוצאה של 1.5 מיליון שקל, ואם משרד האוצר יאשר – בשמחה.

ראובן אדרי: כל הנושא שעלה בעניין רישוי עסקים – אין פה אירוע,  לא רק של ל"ג בעומר, שלא מטופל על-ידי המקומות הקדושים, על-פי הנהלים, ולא מקבל אישור של המשטרה.

ראובן אדרי: כך שלא צריכה להיות עם זה בעיה.

ראובן אדרי: יש בעיה עם נושא הביוב.

ראובן אדרי: בל"ג בעומר האחרון השקענו כמעט 300 אלף שקל לתוספת של מאגרים גדולים, וזה לא נתן את הפתרון.

ראובן אדרי: כרגע מנסים להוביל מהלך למיכל הרבה יותר גדול, אבל זה קשור בתב"ע.

ראובן אדרי: אני יודע שהומלץ למועצה, כמו לכל רשות אחרת – גם סידרו לה הקלות בתנאים לקבלת הלוואה כדי לסדר את כל נושא הביוב.

ראובן אדרי: אני לא יודע מה נעשה בנושא הזה.

ראובן אדרי: הביוב הוא באמת בעיה רצינית במקום.

ראובן אדרי: כל נושא התאורה, בטח בצירים, מטופל רק על-ידינו; הטיפול בכבישים: סתימת בורות, קרצוף וריבוד – אני לא מכיר מישהו אחר שמטפל בזה חוץ מאתנו.

ראובן אדרי: אני לא מדבר על מושב אמירים, אני לא יודע איך מושב אמירים נוגע לזה או כפר שמאי.

ראובן אדרי: אם מדברים על מושב אמירים אולי כדאי להעלות את סנהדריה בירושלים שיוצאים משם בל"ג בעומר 700 אוטובוסים.

ראובן אדרי: למה לא להעלות את זה?

ראובן אדרי: מבחינת התשתיות יש בתוכנית לשדרג שם את הכבישים.

ראובן אדרי: בשנה שעברה השקענו רק בהילולה 16 מיליון שקל.

עמית סופר: אני לא מצליח להבין- - -

דוד אזולאי: יש פה דבר שמתעלמים ממנו, והוא אולי הנושא המרכזי של הדיון.

דוד אזולאי: כאשר אתה מדבר על 16 מיליון זה מתקופת ההילולה, וזה בסדר.

דוד אזולאי: כשאתה משקיע בתשתיות קבועות לטובת ההילולה זה בסדר.

דוד אזולאי: מדובר פה על השוטף, ביום-יום.

דוד אזולאי: השבת, שבת "מברכין".

דוד אזולאי: בוא ניפגש ביום שישי – תראה איזו תנועה תהיה שם.

ראובן אדרי: אני מכיר את זה.

ראובן אדרי: אני לא חושב שיש כאן מישהו שיושב במירון יותר ממני.

ראובן אדרי: אבל אני אומר שוב, כל נושא התשתיות מטופל ביישוב.

דוד אזולאי: אחרי השבת הזאת מי אמור להחזיר את המצב לקדמותו?

ראובן אדרי: המקומות הקדושים.

עמית סופר: איפה הם עוברים?

ראובן אדרי: לא בתוך המושב עצמו.

עמית סופר: אני מדבר על הקבר עצמו.

ראובן אדרי: אנחנו הגשנו בקשה לאוצר, ואם יאשרו את זה אנחנו מוכנים לקחת את הניקיון גם בתוך המושב.

מנחם עדי: לא ביקשנו שתיקחו.

מנחם עדי: ביקשנו שיממנו לנו- -

ראובן אדרי: הלוואי שיממנו לכם, אנחנו נשמח.

מנחם עדי: - - - לא העברנו ביקורת- - -

ראובן אדרי: נשמח.

ראובן אדרי: אבל לפי המסמך, הכבישים לא מטופלים- -

מנחם עדי: - - -

ראובן אדרי: - - לא השתנה שום דבר שום דבר בכבישים, לפי המסמך.

אליהו ישי: אולי תוסיפו גם כמה ארנונה לעסקים אתם גובים.

אליהו ישי: אם אתם לא גובים אתם צריכים להתחיל לגבות.

עמית סופר: איזה עסקים?

אליהו ישי: למשל חדרי אירוח לאותה שבת.

אליהו ישי: או שלא תאשרו לשכן אנשים בלולים כי זה דבר מסוכן או לחילופין יבנו את זה כמו שצריך, ולהתחיל לגבות ארנונה כמו שצריך, לעסקים ולא ארנונה לאנשים פרטיים שוודאי לא תממן.

ראובן אדרי: אני אשמח, אדוני היושב ראש, שהמועצה תרים את הכפפה בנושא מאוד בעייתי ומטריד – יכול להיות שגם המשטרה תעלה אותו – נושא הרוכלות ללא רישיון.

ראובן אדרי: זה פרופר בעיה שהם צריכים לטפל בה.

דוד אזולאי: המועצה לבד לא יכולה להרים נושא כזה בלי שיתוף פעולה של המשטרה.

ראובן אדרי: יש שם בעיה חמורה וקשה.

ראובן אדרי: כמו שהיא מטפלת בנושא הזה בסיוע של המשטרה ואחרים בהילולת ל"ג בעומר, צריך לטפל בזה כל השנה, כי כל השנה זה קיים.

דוד אזולאי: אלי ליפשיץ ממשרד התיירות, יש הצעת מחליטים שהממשלה הייתה אמורה להביא לשולחנה לפני שנה.

דוד אזולאי: אתה מכיר את זה?

אליהו ישי: כן.

דוד אזולאי: מה קורה עם זה?

אליהו ישי: היא מתעכבת.

דוד אזולאי: למה?

אליהו ישי: לא יודע.

אליהו ישי: .

דוד אזולאי: האם הצעת המחליטים הזאת אמורה לתת מענה ליישוב או לציון?

אליהו ישי: זאת לא רק הצעת המחליטים הזאת, יש תוכניות שונות שקשורות לאזור וגם לאתר עצמו.

אליהו ישי: ההצעות השונות שכל אחת מהן היא בשלבים שונים של תכנון, מדברות על פתרונות ספציפיים ורחבים יותר.

אליהו ישי: למשל, אם מדברים על פינוי של עסקים לא חוקיים – גם משרד הפנים שלא נמצא פה וגם המנהל שלא נמצא פה מעורבים בנושאים האלה.

דוד אזולאי: משרד הפנים נמצאים כאן.

דוד אזולאי: גם משרד האוצר פה.

אליהו ישי: דיברתי על מנהל מקרקעי ישראל שגם מעורב בפינוי של אנשים שנמצאים על קרקע של המנהל.

אליהו ישי: אבל זה מתחלק לכמה שלבים: יש תב"ע בשלבים אחרונים של אישור שבוודאי אינה מספקת לכל המתחם, ומדברים, כמובן, על תוכניות שונות שנמצאות בשלבים מוקדמים מאוד של תכנון, כולל של כל האזור – שטחים למסחר, שטחים לתיירות.

אליהו ישי: אני רוצה להוסיף שאנחנו צריכים להיזהר מאוד מהזיקה של המקום רק לתיירות.

אליהו ישי: משרד התיירות יושב שם גם כמשרד תיירות, אבל לא רק כמשרד התיירות.

אליהו ישי: משרד התיירות יושב שם כמשרד הדתות – כלומר כאחראי למקומות הקדושים.

אליהו ישי: הפחד הגדול של הרבה גורמים הוא שהזיקה תהיה תיירותית מוחלטת.

אליהו ישי: מדובר במקום קדוש שמי שיפתח מרכז מבקרים קרוב מדי לאתר יגרום לכך שגורמים מסוימים יראו זאת בעין לא ראויה, ועל כך היו כבר ויכוחים בעבר.

אליהו ישי: מדובר במקום רגיש מבחינת הקדושה שבו, ואם הוא לא יתוכנן נכון לא רק נפספס, אלא גם נגרום לביזוי המקום.

אליהו ישי: בסופו של דבר הנושאים האלה מטופלים.

אליהו ישי: אנחנו משתדלים לגרום לשיתוף פעולה בין כל הגורמים השונים, אבל, כמובן, יש גם הרהורים להפוך את המקום לאקס-טריטוריאלי שלא שייך לרשות המקומית, וזה ודאי חבל.

אליהו ישי: אין ספק, שאם הרשות המקומית יחד עם כל הגורמים הממשלתיים השונים, יביאו לתוכניות נכונות, אז הארנונה תממן חלק גדול מהפעילות, המשאבים שמנוצלים למתקנים ארעיים או לתוכניות אד-הוק לנושא ההילולה של ל"ג בעומר יופנו לתשתיות קבועות.

אליהו ישי: ניצול המשאבים יהיה הרבה יותר טוב בצורה הזאת.

ראובן אדרי: אני רוצה להוסיף רק שגם אם אנחנו רוצים לשפר קצת את התשתיות באתר עצמו יש לנו בעיה שצריך לקחת בחשבון: האתר הזה הוא אתר בעייתי מבחינת חפירות בגלל קברים שיש שם.

ראובן אדרי: בשיפוצים האחרונים זה היה ויה דה-לרוזה עם הפגנות גם שם וגם בירושלים.

ראובן אדרי: אנחנו מנסים להרחיב חניון לבית הקברות שנמצא במירון, ואני לא יודע למה זה יגרום.

ראובן אדרי: צריך לקחת את זה בחשבון גם כן.

ראובן אדרי: זה קושי בלתי רגיל.

אליהו ישי: קבר הרשב"י הוא בלב בית עלמין עתיק, וכל פעם כשחופרים מוצאים קברים נוספים.

אליהו ישי: אין שום הצדקה לגעת אפילו בעצם אחת וניתן לעשות את התשתיות במקומות מרוחקים יותר.

אליהו ישי: כמובן, זה יהיה פחות נוח, אבל חס וחלילה לא לגעת בקברים של כאלה שנקברו שם לפני שנים.

דוד אזולאי: תודה.

דוד אזולאי: עמית, אתה רוצה להגיב?

עמית סופר: המהנדס יתייחס ואחר כך אני.

מנחם עדי: בכל מה שדיברנו לא דיברנו על כבישי מע"צ ועל החניונים מסביב.

מנחם עדי: להפך, אנחנו באמת מעריכים ויודעים שנעשית עבודה בנושא הזה, ומרחיבים כבישים ויוצרים חניונים.

מנחם עדי: מי כמו ראובן יודע על שיתוף הפעולה שיש עם המועצה – כל דבר שהם מבקשים אנחנו רצים ומנסים לעזור כדי לקדם כי אנחנו מודעים לחשיבות הנושאים האלה.

מנחם עדי: גם התאורה הזמנית שהוא דיבר עליה – אין לזה שום קשר בכלל לדרישות שהעלינו פה.

מנחם עדי: ממש לא.

מנחם עדי: כל הנושא של כביש מע"צ זה דבר אחד, אנחנו מדברים על היישוב מירון ועל היישובים שעוטפים את מירון ומושפעים מהאנשים שמגיעים.

מנחם עדי: אנחנו לא מדברים על המתחם עצמו ולא על הכבישים שהם כבישי מע"צ שלא שייכים ולא מוחזקים בידי המועצה.

מנחם עדי: בנושא הצירים שנסללו – "ציר מהדרין" או "דרך בורמה ב'" – הם לא אמורים להיות לרכבים.

מנחם עדי: "דרך מהדרין" זה להולכי רגל וזה נסלל בגלל דרישה להפרדה של אנשים שמגיעים.

מנחם עדי: אותו דבר "דרך בורמה ב'" – זאת דרך ביטחון, דרך חירום שאמורים להשתמש בה.

מנחם עדי: עיקר העלייה לציר היא מהכביש הקיים היום ושם נוסעים רכבים.

מנחם עדי: אנחנו עושים פה החלטה מוחלטת בין אירועי ל"ג בעומר לבין המצב השוטף.

מנחם עדי: כשיש בור בכביש שעולה למעלה הם לא מטפלים בזה, ואם מישהו ייפול שם לא תובעים אותם, תובעים אותי.

מנחם עדי: נוצר מצב שהמועצה לא ממומנת, ואין לה דרכים להשתמש, וכל ל"ג בעומר פתאום כולם באים, ואז אנחנו מסתובבים, ואני מרגיש כמו סחטן.

מנחם עדי: אני צריך לבוא אליו ולהגיד לו, תעשה לי טובה, תסדר לי את הכביש הזה, תסתום לי את הבור ההוא – לא רוצה להגיע למצב כזה.

מנחם עדי: אני רוצה לעשות את העבודה שלי.

מנחם עדי: אני רק אומר שזה לא צריך ליפול על התושבים של המועצה.

מנחם עדי: אותם כספים שמגיעים אליהם – אין בעיה, תתחזקו את האתר.

מנחם עדי: אני מוכן לתחזק את הכבישים מחוץ לאתר ואת מה ששייך לעבודה שלי, אבל לא על חשבון התושב המסכן שלי.

מנחם עדי: הוא לא צריך לשאת את המעמסה הזאת.

מנחם עדי: אין לנו שום דבר עם הדברים האלה שהם עושים, אנחנו שמחים.

מנחם עדי: אם הוא בא ואומר שהם הגישו בקשה לאוצר לפנות אשפה במירון, והם חושבים שזה עולה 1.5 מיליון שקל – אנחנו היינו יותר לארג'ים, אנחנו אמרנו ב-800 אלף נפנה גם את מירון וגם את היישובים מסביב.

מנחם עדי: אנחנו רוצים לבצע את זה, אבל לא על חשבון התושבים שלנו.

מנחם עדי: זה פשוט כל העניין.

דוד אזולאי: מי מפנה כרגע את האשפה ממירון?

מנחם עדי: המועצה.

מנחם עדי: חוץ מהמתחם עצמו, המועצה מפנה.

מנחם עדי: בל"ג בעומר כולם באים, עושים סיבוב, מחליטים שצריך למצוא פתרונות לביוב, יש עוד כסף שצריך לבוא לשדרוג של תחנה.

מנחם עדי: מל"ג בעומר עד היום רודף אחרי מע"צ לקבל 200 אלף שקל.

מנחם עדי: למה?

מנחם עדי: כי נגמרה ההילולה אז הולכים כולם.

מנחם עדי: כשיבואו שוב להילולה אז שוב נעשה סיורים, שוב נחשוב.

מנחם עדי: אני לא רוצה להגיע למצב כזה.

מנחם עדי: בנושא הביוב, מה פתאום המועצה צריכה לקחת הלוואות בשביל לממן את השדרוג של המערכות?

מנחם עדי: מי מחזיר את ההלוואות האלה?

מנחם עדי: מה פתאום?

מנחם עדי: אני לא מבין.

מנחם עדי: זה אתר שמגיעים לשם מבקרים ומשרת את כל המדינה.

מנחם עדי: התושבים שלנו להחזיר את ההלוואות האלה.

מנחם עדי: זה לא שייך בכלל.

מנחם עדי: לקחת את ההלוואות אנחנו יודעים אבל מישהו צריך להחזיר אותם.

מנחם עדי: שלא לדבר על זה שאין בזה שום מענקים ולא תנאים כאלה ואחרים.

מנחם עדי: עוד דבר - חשמל אנחנו כן משלמים.

מנחם עדי: יש שתי מרכזיות שהמועצה משלמת אותן; כשצריך לטפל במנורות שרופות וגם בל"ג בעומר, הם באים אליי שאני אשלח להם את הבחור שלי להסתובב איתם ולטפל בזה.

מנחם עדי: אז המועצה בוודאי ובוודאי מטפלת במה שקורה שם.

דוד אזולאי: מי שחושב שאפשר לדלג על המועצה ועל תפקידה הוא מנותק מהמציאות.

דוד אזולאי: מישהו צריך להכריז על המקום הזה כרשות עצמאית שלא שייכת למועצה האזורית, ואז תשחררו את ראש המועצה.

דוד אזולאי: ואז תגידו שמועצה אזורית מרום הגליל מטפלת בכל היישובים, פרט למירון, על כל המשתמע מכך.

דוד אזולאי: בזה תגמרו את הבעיה הזאת.

דוד אזולאי: אבל כל עוד הם נמצאים שם, והם אמורים לתת מענה לחלק מהדברים אי אפשר להתעלם מכך.

מנחם עדי: אני חייב להוסיף רק שני דברים: בנושא רישוי עסקים אין ספק שהמשטרה והמרכז לאתרים הקדושים באים, אבל הם עובדים מול הגברת שלנו, הם לא עובדים בוואקום.

מנחם עדי: להם אין אפשרות להוציא רישיון עסק.

מנחם עדי: זה אנחנו.

מנחם עדי: כשצריך לפנות רוכל הם באים לפקחים שלנו.

מנחם עדי: אנחנו חושבים שבמצב הקיים אנחנו לא יכולים לתת מענה.

מנחם עדי: אנחנו רוצים לתגבר את הפיקוח גם באנשים, גם בעזרים, גם ברכבים, ואין לנו יכולת כספית.

מנחם עדי: אנחנו רוצים לעשות את התפקיד שלנו, אנחנו רק אומרים בצורה מאוד ברורה שזה לא יכול ליפול עלינו לבד כרשות.

מנחם עדי: זה כל העניין.

מנחם עדי: אנחנו את התפקיד רוצים לעשות.

מנחם עדי: חושבים שכמו שמתקצבים אותם בל"ג בעומר בתקציב מסוים שמגיע לל"ג בעומר, ואנחנו צריכים לרדוף ולראות איפה אנחנו יכולים להיעזר בהם, אנחנו חושבים שתקציב כזה צריך להגיע באופן מסודר למועצה מדי שנה בשנה כדי שהמועצה תוכל לבצע את התפקיד שלה, ולא רק בל"ג בעומר.

מנחם עדי: כי בל"ג בעומר באים 400 אלף מתוך 1.7 מיליון, ובשאר אנחנו צריכים לטפל.

דוד אזולאי: תודה.

דוד אזולאי: עמית, בבקשה.

עמית סופר: אני לא אחזור על דברים שנאמרו פה.

עמית סופר: צריך באמת לעשות את ההפרדה הברורה בין השוטף לבין ההשקעות החד-פעמיות.

עמית סופר: נעשו פה דברים מאוד מבורכים על-ידי מע"צ וועדת החמישה, הכול טוב ויפה, אבל עדיין מוטלת על כתפי הרשות כל המעמסה האדירה שפירט כאן המהנדס.

עמית סופר: אני אומר שוב: גם לאחר אירועי ל"ג בעומר נשאנו בעלויות מאוד גבוהות וגם במהלך כל השנה.

עמית סופר: הרשות לא מסוגלת להתמודד עם זה.

עמית סופר: לפני שלושה שבועות כשהגיע המבקר הוא לא פנה למקומות הקדושים.

עמית סופר: הוא עשה את המעקב שלו מול המועצה, ושאל: למה היא לא עמדה בזה?

עמית סופר: למה לא פינתה פה ולמה לא עשתה את כל הדברים האחרים.

עמית סופר: הוא לא מכיר את המקומות הקדושים.

עמית סופר: הוא יודע שיש היום גוף אחד שאחראי מוניציפאלית – מועצה אזורית מרום הגליל.

עמית סופר: מועצה אזורית מרום הגליל נושאת בגין המבקרים של אתר הרשב"י מיליוני שקלים בשנה, ועד היום לא מתוקצבת, ולו בשקל אחד.

עמית סופר: צריך למצוא פתרון לסוגיה הזאת ובלי כל קשר להשקעות החד-פעמיות.

דוד אזולאי: תודה רבה.

דוד אזולאי: נציג משרד הפנים, אני מתאר לעצמי שהתשובה שלך תהיה שאתם בעצם מממנים בשוטף, אבל אין תקציב מיוחד לטובת האירועים של מירון.

דוד אזולאי: אתם בסופו של דבר תגידו שתקבלו ותעבירו, אבל בכל זאת, זאת מועצה אזורית שסמוכה לשולחנכם, ויש פה בעיות אמיתיות במשך כל השנה, חוץ מההילולה של הרשב"י שמתקיימת פעם בשנה.

דוד אזולאי: מי שלא מכיר את המקום פשוט לא יודע במה מדובר שם.

דוד אזולאי: השאלה היא מה חלקו של משרד הפנים בעניין הזה?

דוד בן שושן: כמו שעמית ציין קודם המשרד ניסה לעזור באמצעות רזרבה - - - .

דוד בן שושן: בדרכים אחרות, כמו מענקי איזון, אי אפשר לעזור לרשות.

דוד בן שושן: אלה הדרכים שעומדות בפני המשרד.

דוד אזולאי: אתה בעצם אומר שגם אם יש אירוע או אין אירוע – מה שהיה הוא שיהיה, והם צריכים להתמודד עם הבעיות שלהם.

דוד אזולאי: אף על פי שאנחנו יודעים פה כולנו שחלק מההוצאה של המועצה האזורית באה על חשבון התושבים שלא בצדק.

דוד אזולאי: יונתן, בבקשה.

יונתן בר-סימנטוב: אני אתייחס קודם כול לאמירה בעניין המכתב שהופנה למשרד האוצר.

יונתן בר-סימנטוב: אני רפרנט פנים, ואני מטפל מול הרשויות המקומיות.

יונתן בר-סימנטוב: עשיתי בירור קצר מול צוות תיירות אצלנו.

יונתן בר-סימנטוב: הם לא הכירו פנייה כזאת בנושא הניקיון.

יונתן בר-סימנטוב: אני מציע שתפנו שוב, והם אמרו שיבחנו את זה.

דוד אזולאי: איזו סוגיה?

עמית סופר: אבל אתם צריכים מול המועצה- - -

יונתן בר-סימנטוב: עלתה פה טענה מסוימת לגבי הניקיון- -      עמית סופר:     	זה לא מול היישוב.

יונתן בר-סימנטוב: יש מועצה אזורית שאמונה על כל העניינים המוניציפליים.

יונתן בר-סימנטוב: לא "מקומות קדושים" ולא היישוב עצמו ולא הוועד ולא כל קונסטלציה כזאת או אחרת.

יונתן בר-סימנטוב: באופן כללי לגבי הרשות עצמה נאמר פה, וחשוב להגיד את זה שוב, שמגיעים 1.5 מיליון תיירים לאזור.

יונתן בר-סימנטוב: זה מקור הכנסה ניכר.

יונתן בר-סימנטוב: אם הרשות המקומית תפעל בצורה נכונה כדי למנף את הסוגיה- -

דוד אזולאי: תן לו עצה.

דוד אזולאי: אולי הוא לא יודע, ואתה יודע.

דוד אזולאי: תן לו עצה טובה איך הוא יכול לקבל כסף מ-1.5 מיליון תיירים שבאים להתפלל בקבר הרשב"י.

יונתן בר-סימנטוב: יש לא מעט צימרים שמשלמים ארנונות, והם מקור הכנסה מאוד חשוב.

דוד אזולאי: בזה אני מסכים איתך.

דוד אזולאי: כמה צימרים אפשר להקים באזור הרשב"י?

יונתן בר-סימנטוב: אם מגיעים בשנה 1.7 מיליון תיירים זאת כמות ניכרת ביותר.

דוד אזולאי: אבל תדע לך ש-80% מתוך 1.5 מיליון שאתה מדבר עליהם, הם אנשים שבאים לא ללינה.

דוד אזולאי: הם עולים לציון, מתפללים וממשיכים הלאה.

יונתן בר-סימנטוב: למרות שנאמר שיש גם לא מעט אוכלוסייה שנשארת.

דוד אזולאי: בסדר, אז יש כאלה.

עמית סופר: צריך לחדד לגבי המאפיין של המבקרים.

עמית סופר: זה כמו שאדוני היושב ראש אומר שמגיעים בבוקר והולכים בערב.

עמית סופר: אלה שלנים, לנים בפארקים, באוהלים, בסוג בילוי של חלאקה – זה חלק מההווי.

עמית סופר: לנים בכל מיני חורשות, מלכלכים ומזהמים.

עמית סופר: זה מאפיין אחר של אוכלוסיה שמגיעה.

עמית סופר: כל גווני עם ישראל מגיעים למקום – מגיעים לפארקים ולכל יישובי הסביבה ומתמקמים במגרשי כדורסל, על כל המשתמע מכך.

יונתן בר-סימנטוב: וכמה האוכלוסייה הזאת צורכת?

עמית סופר: מה היא צורכת?

עמית סופר: היא צורכת מים, מלכלכת, הורסת גנים.

אליהו ישי: היא צורכת מזון, למשל.

עמית סופר: איזה מזון?

אליהו ישי: הם קונים בחנויות.

דוד אזולאי: אני מפנה אותך למסעדות בכיכר שם למטה, תראה כמה מיליונים הם עושים.

דוד אזולאי: בתוך עמי אנוכי אני יושב.

דוד אזולאי: אנחנו יודעים מי מגיע לשם.

ראובן אדרי: רוב האוכלוסייה באה עם כל המשפחות, והם לא באים ללינה, הם באים עם צידניות ותופסים פארק.

ראובן אדרי: הם לא קונים ולא שותים.

ראובן אדרי: הדבר היחיד שאולי קונים זה נרות.

דוד אזולאי: גם זה לא בטוח.

דוד אזולאי: באה גם כל הכנסת האורחים למיניהם שנותנים הכול חינם – שתייה ואוכל ומה שאתה רוצה.

אליהו ישי: אם תשווה אותם למושבים במקומות מרוחקים באותה מועצה אזורית אז תגלה שהצימרים מלאים בסופי שבוע באלפי אנשים שמגיעים לשם.

אליהו ישי: למה להגיד שהם לא משתמשים במקום הזה?

אליהו ישי: ועוד איך משתמשים.

דוד אזולאי: אלי, אתה צודק.

דוד אזולאי: כשאתה בא בערב ראש חודש שחל בשבת הצימרים עמוסים והמכולות עובדות.

דוד אזולאי: אבל כשאתה מדבר על 1.5 מיליון זה לא 1.5 מיליון, זה 20% שבקושי משתמשים במה שאתה אומר עכשיו.

דוד אזולאי: כמה צימרים יש במירון, רבותיי?

דוד אזולאי: זה לא עיר ענקית.

יונתן בר-סימנטוב: הרשות מציגה בעיקר את ההוצאות, צריך גם להתייחס להכנסות שיש שם.

יונתן בר-סימנטוב: עניין נוסף הוא רזרבת שר הפנים.

יונתן בר-סימנטוב: זאת לא רזרבה קטנה, מדובר ב-100 מיליון שקל שאותם משרד הפנים יכול להקצות בהתאם לסדרי העדיפויות שלו.

יונתן בר-סימנטוב: הרציונל של זה הוא שמשרד הפנים מקצה את הרזרבה הזאת לרשויות שלא מקבלות מענה מלא דרך מענקי האיזון.

יונתן בר-סימנטוב: יכול להיות שהמקרה הזה עונה להגדרה הזאת, ורזרבת השר שיש בה סכום ניכר צריכה לתת את הפתרון לזה.

דוד אזולאי: תודה.

דוד אזולאי: משטרה, בבקשה.

עופר יצחק: אני ראש מדור רישוי בחטיבת אבטחה.

עופר יצחק: אני רוצה לדבר על עוד כמה נדבכים שקשורים להילולת ל"ג בעומר, אבל גם לכל האירועים במהלך השנה באתר הזה.

עופר יצחק: אני יכול להקדים ולומר שיש שיתוף פעולה טוב בין המשטרה לבין הגורמים האחרים שמטפלים באירועים שיש באתר, הן מצד הרשות המקומית והן מצד "המקומות הקדושים" במשרד התיירות.

עופר יצחק: אחד הנושאים הוא מה שנקרא "מנַהל אירוע".

עופר יצחק: הדבר הזה בא לידי ביטוי בעיקר בהילולת ל"ג בעומר.

עופר יצחק: אין באירוע הזה אף אדם שמרכז את כל נושא הטיפול באירוע הן מבחינת ביטחון והן מבחינת בטיחות.

עופר יצחק: יש הרבה גורמים, אבל אף אחד לא נמצא שם כמי שמרכז ולוקח אחריות על כל האירוע הזה לכל דבר ועניין.

עופר יצחק: הדבר הזה חשוב מאוד.

עופר יצחק: ההילולה היא אירוע של 400 אלף איש, כפי שהוזכר כאן.

עופר יצחק: כל אירוע של 1,000 איש ומעלה שמתקיים ברחבי הארץ מנוהל על ידי גורם אזרחי – יש לו מפיק, יש לו אמרגן.

עופר יצחק: יש כתובת אחת שאיתה אנחנו מדברים – המשטרה וגורמים אחרים שנותנים רישוי לאירוע.

עופר יצחק: במקרה הזה אין גורם כזה.

עופר יצחק: זה דבר שצריך לטפל בו.

עופר יצחק: אנחנו מתריעים על כך בשנים האחרונות בכל פעם, ואין לזה מענה.

עופר יצחק: הוזכר כאן דוח מבקר המדינה.

עופר יצחק: דוח המבקר ציין כמה וכמה דברים, כמו למשל, בנייה לא חוקית באתר הרשב"י או במבנה עצמו.

עופר יצחק: עד כמה שאני יודע יש שם כמה מבנים שנבנו שלא כחוק בין לילה, ועד כמה שאני יודע למבנים האלה אין היתר בנייה.

עופר יצחק: דוח המבקר, שנמצא לפניי, אומר מפורשות: "משרד מבקר המדינה מעיר למועצה האזורית, לוועדות לתכנון ולבנייה ולגורמי האכיפה כי הואיל ובאתר מבקרים כ-1.5 מיליון איש מדי שנה, ובשים לב למאות האלפים השוהים בו בו-זמנית בל"ג בעומר, היעדר פיקוח ומידע על יציבות המבנים עלול לגרום לסיכוני בטיחות עד כדי סיכון חיים".

עופר יצחק: זה מה שאומר מבקר המדינה על יציבות המבנים באתר הרשב"י.

דוד אזולאי: אתה מתכוון לתוך האתר עצמו.

עופר יצחק: אני מדבר על האתר עצמו, על המבנה עצמו.

דוד אזולאי: אני מניח שהדברים השתנו.

עופר יצחק: כן.

עופר יצחק: עד כמה שאני יודע, נכון להיום אין היתר למבנים שנבנו במקום.

אליהו ישי: מדובר על המבנים הארעיים שהבסיס שלהם הוא עמודי מתכת, שלהם ודאי אין היתר בנייה.

עופר יצחק: מרפסת הכוהנים וכולי.

עופר יצחק: דבר נוסף: מבקרים רבים באתר הזה, ואנשים מחפשים גם מקומות לינה.

עופר יצחק: בין היתר עושים שימוש בלולים.

עופר יצחק: אז מן הסתם מקום לאחסון אנשים דורש רישוי עסק; הלולים לא מקבלים רישיונות כאלה, וצריך להבין שמקום שאין לו רישיון עסק מוסדר גם מהווה סכנה לשלום הציבור.

עופר יצחק: אנשים יכולים למות בתוך המקומות האלה מכל מיני סכנות – שריפות וכיוצא באלה.

דוד אזולאי: מי צריך למנוע את זה?

עופר יצחק: הרשות המקומית.

דוד אזולאי: עם אותם שלושה פקחים שהיא מעסיקה?

עופר יצחק: זה הנושא הבא.

דוד אזולאי: סתם ניחשתי שלושה.

עופר יצחק: שניים.

עופר יצחק: נושא הרוכלות הוא סוגיה מאוד בעייתית בהילולת ל"ג בעומר, אבל מן הסתם גם באירועים אחרים.

עופר יצחק: זה בא לידי ביטוי בעיקר בהילולה עצמה.

עופר יצחק: הסמכות היחידה שיש לפינוי רוכלים נתונה לרשות המקומית, על-פי חוק רישוי עסקים.

עופר יצחק: הם אלה שאמורים להפעיל את הסמכות שלהם, ומן הסתם, יש שני פקחים שיכולים לעשות את המשימה הזאת.

עופר יצחק: זה לא מספיק, זה לעג לרש.

דוד אזולאי: אבל מישהו צריך להקצות תקנים לכך.

עופר יצחק: אכן כן.

דוד אזולאי: לך אין בעיה, אתה יכול לדרוש.

דוד אזולאי: אבל הוא צריך לממן.

דוד אזולאי: שמעת פה את נציג משרד האוצר ואת נציג משרד הפנים.

עופר יצחק: גם הרוכלות מסכנת חיי אדם.

עופר יצחק: כאשר אנשים מציבים את הדוכנים שלהם במקומות שלא אמורים להיות בהם, עם חיבורי חשמל לא תקניים, מציבים מערכות גז עם חיבורים לא תקניים, וכל הדברים האלה עלולים לגרום לאסונות בלי שאנחנו יכולים לפקח על זה.

עופר יצחק: לכן הסיפור של הרוכלות הוא בעצם סיפור של חיי אדם שצריך לטפל בו ולפקח עליו.

דוד אזולאי: תודה רבה.

דוד אזולאי: משרד הבריאות, בבקשה.

חנה סלע: אני מבקשת לנצל את הבמה הזאת ולקבל את כל הבקשות לרישיונות עסק מבעוד מועד, לפחות 30 יום לפני האירוע.

דוד אזולאי: מי צריך להגיש לך את זה?

חנה סלע: דרך הרשות המקומית.

דוד אזולאי: 30 יום לפני האירוע?

חנה סלע: לפחות, על-פי החוק, כדי שנוכל לבדוק מבעוד מועד.

דוד אזולאי: בחול המועד פסח, זה מה שאת מתכוונת.

דוד אזולאי: ככה זה יוצא.

חנה סלע: לפחות 30 יום לפני האירוע.

עמית סופר: אני צריך להקצות שם בערך עשרה עובדים, לטפל בכל המטבחים- -

חנה סלע: כל המטבחים.

מיכל כהן: בסוף מי שמסתובב בשטח זה הפקחים של משרד הבריאות כדי לדאוג לתנאים התברואתיים להגן על בריאות הציבור.

דוד אזולאי: בעניין הזה הדרישות מוצדקות, אבל אי אפשר להטיל את זה על הרשות המקומית אף על פי שזה תפקידה.

דוד אזולאי: היא לא מסוגלת לעמוד בזה, נקודה.

דוד אזולאי: עם שני פקחים הם לא מסוגלים לעמוד בזה, זאת פשוט גזירה שהציבור לא יכול לעמוד בה.

דוד אזולאי: לכן אני אומר גם לנציג משרד הפנים וגם לנציג משרד האוצר, שהדבר הזה חייב לבוא על פתרונו.

דוד אזולאי: מדובר על תקציב מיוחד למועצה כדי לעמוד בהתחייבויות האלה.

דוד אזולאי: היא לא מסוגלת לעמוד בזה.

דוד אזולאי: מועצה מקומית רגילה לא מסוגלת לעמוד במסה כזאת.

דוד אזולאי: לכן אני מבקש ופונה, ובדברי הסיכום שלי אני אגיד את הדברים האלה.

דוד אזולאי: קובי, בבקשה.

קובי בכר: שלום לכולם.

קובי בכר: אני מלווה את זה כמה שנים עם היושב ראש ועם אחרים פה.

קובי בכר: אנחנו כל הזמן חוזרים על אותם דברים.

קובי בכר: חלקם אמנם לא קשורים למשטרה, אבל אנחנו אומרים כל הזמן שכשתקום רשות עצמאית לאותו מקום יוכלו לטפל בכל הנושאים האלה.

קובי בכר: אבל מה שאומר ראש המועצה, ואני תומך בדברים, זה שגם כשתקום רשות מקומית, הרי הפריפריה ניזוקה גם מההגעה של המקומות שבכל מקרה צריכים את התקציבים שלהם.

קובי בכר: ברור שהמשטרה תומכת במועצה חזקה שאפשר לפנות אליה שתוכל לטפל בכל הנושאים, ואנחנו לא נצטרך להתעסק עם הרבה גופים – אנחנו צריכים להתעסק עם המנהל, עם המועצה המקומית, עם הוועד המקומי, עם ועדת החמישה, עם ועדת השלושה ולא יודע עם עוד כמה ועדות – לכל אחד יש הדרישות שלו ולכל אחד צריך לפנות.

קובי בכר: ברור לנו שאם תהיה רשות מקומית עצמאית לאותו מקום וגם מול ראש המועצה האזורית, אז נוכל לעבוד יותר מסודר וגם כל הפתרונות יגיעו – גם הבעיות של האוצר וגם הבעיות של משרד התיירות וכולם.

קובי בכר: יהיה לנו אל מי לפנות.

קובי בכר: שנית, ברור שהיישוב חייב להתנתק מאזור הקבר, כי אז אפשר לבנות את שני הדברים בצורה מסודרת.

קובי בכר: זה שממשיכים לעלות דרך היישוב, ברור שזה גורם לכל הנזקים ולכל הבעיות.

קובי בכר: אם הייתה כניסה נפרדת לאזור הציון וכניסה נפרדת ליישוב זה היה פותר חלק מהבעיות.

קובי בכר: דבר אחרון שכתוב במכתב, ואני אתייחס לכך זה, כמובן, נקודת המשטרה שעד היום גם מהפעמים הקודמות שדיברנו לא השתנה שם שום דבר.

קובי בכר: הנושא תקוע במשרד הפנים ללא פתרון.

קובי בכר: שר הפנים עדיין לא חותם על המסמכים- -

דוד אזולאי: איזה?

קריאות: על התוכנית.

קובי בכר: על תוכנית התב"ע.

קובי בכר: אנחנו ממשיכים לדבר על זה הרבה זמן, ואף אחד לא מתייחס לזה.

דוד אזולאי: תב"ע של מה?

עמית סופר: יש תוכנית מפורטת שמונחת על שולחנו של שר הפנים לחתימה.

עמית סופר: בימים אלו הוא אמור לאשר, אבל זה עדיין מתעכב.

דוד אזולאי: מה זה התוכנית המפורטת?

דוד אזולאי: על מה היא מדברת?

מנחם עדי: יש שם שטח אחד למבנה ציבור שאפשר לייעד אותו להקמת תחנת שאיבה.

מנחם עדי: כיום השטח שם לא מיועד לזה, הוא לא מבנה ציבור.

מנחם עדי: באזור של האתר יש דרכי גישה שגם אי-אפשר לעשות אותם מבחינה סטטוטורית וגם נותנת מענה להקמת - - - טרנספורמציה שתהיה אספקת חשמל לאתר ואפשר יהיה להפעיל מיזוג אויר שעשו שם.

מנחם עדי: כמו שאמרתי, התוכנית הזאת לא פותרת את כל הבעיות, אבל היא התחלה.

דוד אזולאי: איך היא נקראת?

דוד בן-שושן: "תוכנית מתאר ג' 12092".

דוד בן-שושן: אני מניח שעל זה הוא מדבר.

מנחם עדי: חשוב מאוד מבחינתנו לאשר אותה כדי שאפשר יהיה להתקדם.

קריאה: אדוני, גם בביקור של מבקר המדינה הוא התייחס לכך שהתוכנית הזאת עדיין לא הוחתמה, והוא גם ניסה בדרכים שלו- -

דוד אזולאי: טוב שאתה מעלה את הנושא הזה, וחבל שאחרים לא העלו את זה.

דוד אזולאי: אנחנו נפנה בעניין הזה לשר הפנים ונבקש ממנו לזרז את הנושא הזה, במיוחד שראש המועצה אומר שזה נושא שגם לו הוא חשוב.

מנחם עדי: אני הזכרתי את זה בדברים.

דוד אזולאי: אני רוצה להודות לכל אלה שבאו לכאן בפעם השנייה בתוך שבועיים לקיים דיון על נושא חשוב כל כך.

דוד אזולאי: הוועדה מחזקת את העושים במלאכה לשיפור ציון הרשב"י: האגף למקומות הקדושים במשרד התיירות, ועדת החמישה.

דוד אזולאי: הוועדה פונה למשרד הפנים ולמשרד האוצר להקצות תקציבים מיוחדים לטובת היישוב מירון במסגרת המועצה האזורית מרום הגליל.

דוד אזולאי: הוועדה פונה לממשלה לשקול הכרזה של אתר הרשב"י כאזור אקס-טריטוריאלי או רשות עצמאית- -

עמית סופר: אדוני היושב ראש, בניסוח – לא היישוב מירון, אלא המועצה האזורית מרום הגליל, כי זה עוטף יישובים נוספים.

דוד אזולאי: אמרתי.

עמית סופר: לא לטובת היישוב מירון, אלא לטובת המועצה האזורית מרום הגליל.

דוד אזולאי: באמצעות המועצה האזורית מרום הגליל.

עמית סופר: אבל לא לטובת היישוב מירון, אלא לכלל יישובי הסביבה שם.

דוד אזולאי: "להקצות תקציבים מיוחדים לטובת היישוב מירון באמצעות המועצה האזורית מרום הגליל".

עמית סופר: ליישובים מרום הגליל, עוטפי הרשב"י.

דוד אזולאי: הוועדה פונה למשרד ראש הממשלה לקדם הצעת מחליטים ולקבל החלטה על מעמדו של ציון הרשב"י והיישוב מירון הסמוך.

דוד אזולאי: הוועדה פונה למשטרה ולמועצה לפעול לשיתוף פעולה למיגור תופעת הרוכלות ללא רישיון.

דוד אזולאי: למי שמבקש שם יום-יום יודע בדיוק למה אני מכוון.

דוד אזולאי: זה פשוט לא מוסיף כבוד למקום.

דוד אזולאי: הוועדה פונה למשרד הפנים לתקצב תקציב מיוחד כדי לתגמל את המועצה האזורית בכל הקשור למספר המבקרים הגדול במשך השנה ולאפשר הגדלת תקנים למועצה האזורית.

דוד אזולאי: הוועדה פונה למשרד האוצר ולמשרד הפנים למצוא תקציב מיוחד לטובת המועצה האזורית כדי לתחזק את האירועים השוטפים במשך השנה.

דוד אזולאי: הוועדה פונה למשרד הפנים לאשר תוכנית מתאר ג' 12092 המונחת על שולחנו של השר.

דוד אזולאי: רבותיי, אני מודה לכל אלה שהשתתפו בדיוון.

דוד אזולאי: אני מקווה, בעזרת השם, שעד האירוע הבא עלינו לטובה הנוגעים בדבר – ויש עכשיו, ברוך השם, תקציב שהולכים לאשר אותו בתחילת השנה – יוכלו להעביר תקציבים.

דוד אזולאי: יונתן, רזרבה לבד זה לצאת ידי חובה.

דוד אזולאי: אם לא יהיה תקציב מיוחד למועצה האזורית שתוכל לעמוד בדרישה הרי חכמים לא הועילו שום דבר בתקנתם.

דוד אזולאי: תודה רבה לכולם.

דוד אזולאי: זכות הרשב"י תגן עלינו.